qundao/data-zh-poetry huggingface dataset:
长安有狭斜行
作者：陈樵
朝代：元

长安有狭斜，方驾秦中客。云是牛丞相，来自薄家宅。薄家万户侯，朱门映椒壁。长楸车马来，宾客御瑶席。金屋贮尹邢，阿娇泪沾臆。燕燕慵来妆，繁华照春色。转蕙光风翻赵带，徘徊月到班姬床。班姬辍芳翰，纨扇从风扬。明妃斗百草，玉环御云装。向来温柔地，尽入白云乡。何以慰王孙，琵琶随骕骦。何以奉燕燕，罢舞歌慨慷。何以奉明主，绿珠奏清商。嫫母挟无盐，搔头爱宫妆。
除夕
作者：陈樵
朝代：元

今年尽今日，明日是明年。客况萧条处，春寒雪后天。
雁来红
作者：陈樵
朝代：元

东朝一书成百战，上林一书旌节返。谁传骄子一函书，人不如禽知虑远。自从燕灭秦晋亡，是非直到空中雁。苏郎寒绝雁来红，脚下胡姬残綵线。愿燕在北秦在西，雁去雁来无是非。
雨
作者：陈樵
朝代：元

山雨纷如织，斋居昼掩门。陆行忧马滑，船济怯涛奔。汀草今犹病，园桃故不言。游鳞忘浦溆，直到槿篱根。云气朝弥积，涛声晚更雄。蛙生沈灶下，人入漏天中。稍觉伤生意，深愁误化工。羲和司叱驭，为拥日车红。风雨今犹恶，谁怜行路难。繁华三月景，牢落一分残。稚麦应伤涝，娇花不耐寒。江流方浩浩，云气转漫漫。楚泽连空阔，吴天极杳冥。水添今日白，山没向来青。鸥鹭乘原隰，藜蒿翳户庭。出门知未可，试学卫生经。
雨·其一
作者：陈樵
朝代：元

山雨纷如织，斋居昼掩门。陆行忧马滑，船济怯涛奔。汀草今犹病，园桃故不言。游鳞忘浦溆，直到槿篱根。
雨·其三
作者：陈樵
朝代：元

风雨今犹恶，谁怜行路难。繁华三月景，牢落一分残。稚麦应伤涝，娇花不耐寒。江流方浩浩，云气转漫漫。
雨·其二
作者：陈樵
朝代：元

云气朝弥积，涛声晚更雄。蛙生沈灶下，人入漏天中。稍觉伤生意，深愁误化工。羲和司叱驭，为拥日车红。
雨·其四
作者：陈樵
朝代：元

楚泽连空阔，吴天极杳冥。水添今日白，山没向来青。鸥鹭乘原隰，藜蒿翳户庭。出门知未可，试学卫生经。
雨望台
作者：陈樵
朝代：元

乌伤墓道有无间，兴济桥东众绿繁。林外日斜虹有影，阶前云去石留根。叶随风转时过树，雨傍山来不入村。更著蓑衣看瀑布，天葩日暮正翻翻。
雨香亭
作者：陈樵
朝代：元

花香不因雨，雨过花更香。氛氲入几席，馥郁侵衣裳。恍疑爇沈水，轻烟逐风扬。此时鼻观通，百虑都已忘。愿携白玉椀，掇英挹天浆。灌沐紫金丹，卯酉滋芬芳。服食养精魄，一息三千霜。绝胜仙掌露，灏气凝秋凉。
雨香亭
作者：陈樵
朝代：元
体裁：古风

花香不因雨，雨过花更香。氛氲入几席，馥郁侵衣裳。恍疑爇沈水，轻烟逐风扬。此时鼻观通，百虑都已忘。愿携白玉碗，掇英挹天浆。灌沐紫金丹，卯酉滋芬芳。服食养精魄，一息三千霜。绝胜仙掌露，灏气凝秋凉。
雪景
作者：陈樵
朝代：元

小舟乘兴来，兴尽便回棹。夜深雪更深，何须见安道。
雪观
作者：陈樵
朝代：元

绿楚丹荑处处迷，东风吹下万玕琪。月无寸影夜如曙，地有六花春不知。玉树曾闻后庭曲，天葩别有寄生枝。琼楼银阙知何限，约客瑶池未可期。
霜岩石室
作者：陈樵
朝代：元

悬流脉脉又涓涓，浣水为花到席前。我为天穿来炼石，僧从雨下度流年。月中溜洒黄金泪，壁上云生火玉烟。山下四邻皆雨外，天瓢枯槁蛰龙眠。洞天无暑亦无寒，淑气芳风不出山。扫叶僧归云未湿，卖花人去蝶先还。满庭修竹下黄叶，千岁古松生绿烟。尽道雪中依裸壤，我疑夏室是冰天。楼阁天然石削成，山为栋宇石为楹。丹砂伏火有光景，石斛依空无死生。叶落世间多月色，瓢亡林下欠秋声。山中水石皆吾党，竹兔松鸡不用惊。满林翠雾湿麻衣，山影遥侵白板扉。竹石无心吾所畏，烟霞有疾不须医。梦骑鹤处天逾阔，歌遏云时花不飞。燕子归来背人去，吾庐无地可栖迟。岩穴冬温夏气清，有时采蕺度崚嶒。閒云起作飞云去，今雨还随旧雨生。树上菟丝低窣地，阶前息壤暗通灵。人间甲子何须问，只忆山花几度荣。丹荑满地药生茸，著屐登山春正浓。委羽山人来相鹤，天台道士去投龙。风传花信归何处，日卷松阴展向东。不见霜岩松下竹，空王未作已心空。
霜岩石室·其一
作者：陈樵
朝代：元

悬流脉脉又涓涓，浣水为花到席前。我为天穿来炼石，僧从雨下度流年。月中溜洒黄金泪，壁上云生火玉烟。山下四邻皆雨外，天瓢枯槁蛰龙眠。
霜岩石室·其三
作者：陈樵
朝代：元

楼阁天然石削成，山为栋宇石为楹。丹砂伏火有光景，石斛依空无死生。叶落世间多月色，瓢亡林下欠秋声。山中水石皆吾党，竹兔松鸡不用惊。
霜岩石室·其二
作者：陈樵
朝代：元

洞天无暑亦无寒，淑气芳风不出山。扫叶僧归云未湿，卖花人去蝶先还。满庭修竹下黄叶，千岁古松生绿烟。尽道雪中依裸壤，我疑夏室是冰天。
霜岩石室·其五
作者：陈樵
朝代：元

岩穴冬温夏气清，有时采蕺度崚嶒。閒云起作飞云去，今雨还随旧雨生。树上菟丝低窣地，阶前息壤暗通灵。人间甲子何须问，只忆山花几度荣。
霜岩石室·其六
作者：陈樵
朝代：元

丹荑满地药生茸，著屐登山春正浓。委羽山人来相鹤，天台道士去投龙。风传花信归何处，日卷松阴展向东。不见霜岩松下竹，空王未作已心空。
霜岩石室·其四
作者：陈樵
朝代：元

满林翠雾湿麻衣，山影遥侵白板扉。竹石无心吾所畏，烟霞有疾不须医。梦骑鹤处天逾阔，歌遏云时花不飞。燕子归来背人去，吾庐无地可栖迟。
霹雳石
作者：陈樵
朝代：元

云根断裂翠崚嶒，匕箸都忘世已惊。玉女今为捣衣石，晋人犹觅少微星。松高琥珀无苗出，蟾老丹书满腹生。却忆天台狂道士，石中衣祴竟通灵。
题建炎遗诏
作者：陈樵
朝代：元

解下涂金膝上衣，匆匆命将墨淋漓。图中吴楚无端拆，月里山河一半亏。银汉经天都是泪，杜鹃入洛不如归。黄衣传诏三军泣，不是班师诏岳飞。
题松涧图
作者：陈樵
朝代：元

郁郁涧上松，磊磊涧中石。石泉有馀韵，松枝有馀色。高人事幽讨，结庐此栖息。欹枕听潺湲，开轩盼溶碧。俛仰欣有契，足以愒昕夕。我亦厌尘嚣，久焉慕岑寂。他年倘相过，勿谓予生客。
题海棠
作者：陈樵
朝代：元

东风吹堕缃云影，别院春迟宫漏永。绣帷宝带绾流苏，梦入瑶台呼不醒。荧荧银烛花蕊多，城头乌啼奈晓何。
题画丛竹幽禽
作者：陈樵
朝代：元

露节老愈苍，烟丛寒更碧。野鸟何处来，点破九秋色。
题竹隐轩
作者：陈樵
朝代：元

绕轩修竹几百竿，潇洒迥若仙石坛。黄金琐碎夜月冷，碧玉萧瑟秋风寒。道人幽居坐其间，漠然尘纷不可千。劲节携为手中杖，散箨裁作头上冠。市朝富贵多忧患，山林旷荡聊盘桓。七贤清修诚足慕，六逸可学夫何难。有时梦见瀛洲仙，鞭笞鸾凤游无端。叩头再拜乞灵药，使我容貌无凋残。仙翁赠以九转丹，服之两腋生羽翰。逍遥物外有馀乐，何因报我青琅玕。
题郑仲潜东明山凿池曰灵渊
作者：陈樵
朝代：元

凿池得清泉，泉清乃见天。宁知天可见，有自未凿前。池泉一何静，天体一何圆。仰视天广覆，俯察天在渊。俛仰倏上下，孰得知其然。至人有真见，不滞方若圆。百虑本一致，万殊同一原。渊渊与浩浩，信匪言可宣。天运妙不息，君子贵乾乾。孔圣有明训，请子观逝川。
题郑氏义门
作者：陈樵
朝代：元

二老连枝树，诸郎百子莲。同心无尔汝，合族到曾玄。化洽文明日，淳还太古年。名门人共羡，家范世应传。
题骑牛读书图
作者：陈樵
朝代：元

朝看书骑牛，出去日上初。暮看书骑牛，归来日欲晡。朝朝暮暮看书卷，还虑牛饥无牧刍。家贫本分辛勤过，平时敢望閒工夫。人生衣食皆有馀，弃之不学将何如。
风香亭
作者：陈樵
朝代：元

池头爽气日徘徊，竹院何曾有麝媒。月碍桂枝飘子落，鼎湖莲叶转空来。风随太乙凌波起，花为胎仙傍水开。香积界中天地阔，景差何用上兰台。
飞花亭
作者：陈樵
朝代：元

缃桃秾李堕馀芳，水麝冲云度石梁。芳树敛花贪结子，娇花无骨不禁霜。鸟衔堕蕊春无色，日转游丝风有光。杜曲诗人愁欲绝，山人不解惜年芳。游子拈花怨落晖，山人犹恨落花迟。絮抛帘下莺无力，果在蕊中人不知。红日正酣那是雨，青皇临别更留衣。年来杜宇惜人事，却向阳春去后啼。梅残直至落花飞，红映飞花绿映葵。风信入林添净食，春光一线上游丝。絮轻便欲排云去，花好多应换骨来。二十四番却扫尽，冰花剪下作寒梅。
飞花亭·其一
作者：陈樵
朝代：元

缃桃秾李堕馀芳，水麝冲云度石梁。芳树敛花贪结子，娇花无骨不禁霜。鸟衔堕蕊春无色，日转游丝风有光。杜曲诗人愁欲绝，山人不解惜年芳。
飞花亭·其三
作者：陈樵
朝代：元

梅残直至落花飞，红映飞花绿映葵。风信入林添净食，春光一线上游丝。絮轻便欲排云去，花好多应换骨来。二十四番却扫尽，冰花剪下作寒梅。
飞花亭·其二
作者：陈樵
朝代：元

游子拈花怨落晖，山人犹恨落花迟。絮抛帘下莺无力，果在蕊中人不知。红日正酣那是雨，青皇临别更留衣。年来杜宇惜人事，却向阳春去后啼。
飞观
作者：陈樵
朝代：元

日高空翠拂帘旌，茅阁飞飞照日明。银色榜题章草字，乌丝阑写越花名。何须举翮乘风去，曾入浮宫看月生。却笑群仙馀习在，随身宫殿逐人行。
飞雨亭
作者：陈樵
朝代：元

飞泉五色映花梢，秋色观前看玉豪。花落空中和月冷，树当湿处见云消。依依雨气侵萤火，一一水纹生鹤毛。几度下帘山影动，卧看红日到芭蕉。
香雪壁
作者：陈樵
朝代：元

我欲借君香雪之素壁，障予山中玉雪之空亭。亭空壁素了无物，惟见虚白一色洞杳冥。宴坐契元始，忘世兼忘形。嗤彼尘俗人，两眼那能清。蓬莱之山仙子窟，玉作楼台银作阙。岂无瑶草弄朝烟，亦有琼花迷夜月。羽衣道士乘素鸾，引手招我青云端。翩然高举游八极，下视五岳烟雾何漫漫。
黄晋卿见过却归乌伤
作者：陈樵
朝代：元

日下新传诏，江南共濯缨。岁中升进士，海内右诸生。经术谋王体，词章作世程。不才岩石下，回首望光荣。古训畴咨日，文明阐化时。君为万家县，谁定一王仪。名下看佳士，人间见旧诗。岂无清切地，州县有程期。月里丹葩远，人间杏艳张。天官行故事，风雅蔼馀芳。左掖亲承诏，端门出缀行。眼明茅屋下，犹见赐衣黄。江雨间行人，江干雨又新。今朝下垂榻，几日望行尘。冰雪莺迁树，江湖雁得春。非君被轩冕，怀抱欲何伸。旧业推门地，声名出礼闱。平生著风则，长世有光辉。官序须清绩，台衡起白衣。谈经无复日，为别更依依。花竹穷清玩，山池属素情。荷衣随楚制，芹子入南烹。已作归屠钓，终期变姓名。惟应一丘壑，垂白向升平。
黄晋卿见过却归乌伤
作者：陈樵
朝代：元

江雨间行人，江干雨又新。今朝下垂榻，几日望行尘。冰雪莺迁树，江湖雁得春。非君被轩冕，怀抱欲何伸。
黄晋卿见过却归乌伤·其一
作者：陈樵
朝代：元

日下新传诏，江南共濯缨。岁中升进士，海内右诸生。经术谋王体，词章作世程。不才岩石下，回首望光荣。
黄晋卿见过却归乌伤·其三
作者：陈樵
朝代：元

月里丹葩远，人间杏艳张。天官行故事，风雅蔼馀芳。左掖亲承诏，端门出缀行。眼明茅屋下，犹见赐衣黄。
黄晋卿见过却归乌伤·其二
作者：陈樵
朝代：元

古训畴咨日，文明阐化时。君为万家县，谁定一王仪。名下看佳士，人间见旧诗。岂无清切地，州县有程期。
黄晋卿见过却归乌伤·其五
作者：陈樵
朝代：元

旧业推门地，声名出礼闱。平生著风则，长世有光辉。官序须清绩，台衡起白衣。谈经无复日，为别更依依。
黄晋卿见过却归乌伤·其六
作者：陈樵
朝代：元

花竹穷清玩，山池属素情。荷衣随楚制，芹子入南烹。已作归屠钓，终期变姓名。惟应一丘壑，垂白向升平。
闻雁
作者：陈氏
朝代：元

浪喜灯花落又生，夜寒频放剪刀声。游鸿不寄征夫信，顾影娉婷无限情。
题横山雪浪庵梅花
作者：陈汝霖
朝代：元

罗浮一别暗伤神，月落参横恐未真。今日细看枝上雪，当年曾寄陇头人。孤根占断千花谱，百味空销万劫尘。偶到禅房聊一和，白头憔悴不胜春。
丁都护
作者：陈泰
朝代：元

丁都护，妾夫已死长辛苦。结发相从畏别离，身不行军名在府。去年为君制袍衣，期君报国封侯归。红颜白面葬乡土，反愧老大征辽西。辽西纵不返，马革垂十年。君今葬妾手，空受行伍怜。相思坟头种双树，恸哭青山望归处。妾命如花死即休，儿女呻吟恐无据。当窗玉龙镜，照影弄春妍。团圆不忍见，结束随君还。愿持镜入泉下土，照见妾心千万古。
万里行
作者：陈泰
朝代：元

恨身不及生北方，出门万里无赢粮。饥鹰志岂在狐兔，日暮啄雪犹徬徨。早年结束耻游侠，绝处季孟并李阳。摴蒱又不学刘毅，百万一掷生辉光。纵鳞暂脱骑鲸势，弱羽徒干荐鹗章。门下虽通齐相国，马前难拜北平王。归来把镜但搔首，科斗虫鱼负君久。金章一笑雷电奔，我岂终身合钳口。锦嫣鸭绿芙蓉秋，？船卷月秦姬楼。蛾眉为我歌，世事何必愁。东边日出西边没，南北生人俱白头。
万里行
作者：陈泰
朝代：元
体裁：古风

恨身不及生北方，出门万里无赢粮。饥鹰志岂在狐兔，日暮啄雪犹徬徨。早年结束耻游侠，绝处季孟并李阳。摴蒱又不学刘毅，百万一掷生辉光。纵鳞暂脱骑鲸势，弱羽徒干荐鹗章。门下虽通齐相国，马前难拜北平王。归来把镜但搔首，科斗虫鱼负君久。金章一笑雷电奔，我岂终身合钳口。锦嫣鸭绿芙蓉秋，�船卷月秦姬楼。蛾眉为我歌，世事何必愁。东边日出西边没，南北生人俱白头。
三月望日攸舆楚昭王庙观乐舞以落花游丝白日静分韵得静字
作者：陈泰
朝代：元

吁嗟人暴今方定，同姓秦徐异衰盛。君看芉屈复何存，犹有遗民奉昭圣。晶荧丹碧飞甍间，仿佛章华渚宫静。四时歌舞尚巫觋，三月莺花满城径。骍弓宝校争晓出，锦带宫袍与春映。卷发盘龙剑士高，细腰勒马宫娥瑩。熊君珥貂当警跸，鹭序称觞俨朝觐。麾幢影散绿云飞，弦索声迟玉箫并。我闻神灵本正直，恐有凭依骇观听。春秋未许僭王章，尸祝宁应窃天柄。
三月望日攸舆楚昭王庙观乐舞以落花游丝白日静分韵得静字
作者：陈泰
朝代：元
体裁：古风

吁嗟人暴今方定，同姓秦徐异衰盛。君看芉屈复何存，犹有遗民奉昭圣。晶荧丹碧飞甍间，仿佛章华渚宫静。四时歌舞尚巫觋，三月莺花满城径。骍弓宝校争晓出，锦带宫袍与春映。卷发盘龙剑士高，细腰勒马宫娥莹。熊君珥貂当警跸，鹭序称觞俨朝觐。麾幢影散绿云飞，弦索声迟玉箫并。我闻神灵本正直，恐有凭依骇观听。春秋未许僭王章，尸祝宁应窃天柄。
与同年邹焕同归舟中望太行山和前韵
作者：陈泰
朝代：元

我行访道真劳哉，岂意万里逢君来。琳宫误落丹篆笔，惊起电火龙池雷。龙池雷息丹篆裂，蚀食真铨窃仙骨。投笔归来帝未知，长揖金华紫薇客。相携历井扪箕斗，侧身太行一挥手。俯眠苍茫八极深，始悟丹经一刍狗。旧传石髓在兹山，惝恍灵光石缝间。可怜中散餐不得，王烈一去何年还。九原劫灰无日起，我独从君探奇伟。君知混沌非死生，我亦空同无表里。哦诗寄谢山中云，采芝种术非殊勋。太行山倾河绝泻，此时正到无何野。
为秋堂题钱舜举所画吴兴山水图
作者：陈泰
朝代：元

画师小景如传神，自昔水墨无丹青。老钱变法米家谱，妙在短幅开烟屏。烟屏咫尺互明灭，赤城霞绮山阴雪。松风四月五月时，坐定还疑棹歌发。秋堂吏隐洪堂都，对画却忆莼丝鲈。吴兴山水虽可摹，老钱丹青今世无。
九日碧溪太守秋巘别驾约会定林寺游玩座间因和碧溪之韵
作者：陈泰
朝代：元

如渑之酒琼为觞，山公携客酣高阳。清谈最喜得支遁，法雨昼下天华香。当时涕泪神州冷，枉煞参军醉中影。至今江左旧英雄，犹向新亭看风景。夕英可餐不可肥，苦吟莫作虫声微。城头日炤毕逋尾，五马兴逐晴云飞。百年心目易为眩，社燕相逢又秋雁。后来二客记风流，只有青山临断岸。
云朋歌
作者：陈泰
朝代：元

九疑冥冥天素秋，大江茫茫东海流。竹黄梧老凤凰愁，白云孤飞谁与俦。金华美人弄桂舟，翩然乘风来远游。酌子一杯酒，送子黄鹤楼。古来管鲍馀荒丘，至今寒松相荫云相酬。商山黄绮成长往，富春羊裘空怅望。安得夔龙蚤盍簪，与君共致青霄上。
仝张秋海饮酒黄家楼和周卓翁韵
作者：陈泰
朝代：元

秋山木落黄楼高，晴光泼眼如银涛。看君妙句倾琼液，凉州不复夸葡萄。人生相知一杯酒，千载陈张我何有。章台走马春意深，莫遣飞霜到蒲柳。想君一别行路难，留君更醉瓢亭间。瓢亭梅花好风月，跨鹤重来更栖息。
偕犹溪诸公同游青原山谒七祖塔步韵
作者：陈泰
朝代：元

梦里青原四十年，六朝来觐塔中仙。传灯有记贝书在，飞锡无声霜井圆。石壁倚云僧入室，饭钟萦树鹊通禅。看碑忽悟曹溪旨，拟向人间息万缘。
偶成
作者：陈泰
朝代：元

濯足黄河水，濯发济阳波。清者去不回，濯者其奈何。碧海银汉落，九天瑶镜分。五湖不载宫袍去，笑煞江东日暮云。
僧房
作者：陈泰
朝代：元

僧房吟坐久，孤枕已中宵。灯尽寒侵幌，梅香梦过桥。江湖残岁逼，风雪故山遥。明日又行役，天涯影寂寥。
元日郊行
作者：陈泰
朝代：元

僧房梦初醒，随意得郊行。茆屋炊烟白，梅花野水明。酒旗摇日影，林鸟散春声。多少閒吟兴，东风第一程。
兰台
作者：陈泰
朝代：元

渚宫飘飘泛崇光，青蘋吐花生晚凉。犀幄忽动悬珰语，袅袅腰肢欲轻举。吹云吹雨暮复朝，湘兰吹老空寥寥。
刘光朝席上和龙琴皋韵并简和龙川
作者：陈泰
朝代：元

山中欲归，可归可迟。暮云在襟袖，亦有重来期。刘侯好兄弟，斗酒相怡怡。风流贺监山阴雪，乘船马上青云姿。忽疑鉴湖日，又似天台时。琴皋仙，我为云，尔为龙，愿得千里万里长相从。人生离合谁得知，山中且归为君更唤丹青师，画出尊前一段奇。
别友
作者：陈泰
朝代：元

山中兮清猿，涧溜溜兮寒泉。白日忽兮下照，耿将判兮何言。嗟公子兮豹袖，爱我兮掺执子之手。昔河间之阔兮踌躇。又不久曰吾爱子之馆兮阿丘之隅。彼场有藿兮可絷尔驹。眷子佩此盟兮欲停征而返顾。恐飞潜之异趣兮孰将？吾迟暮。望美人兮浩歌，翳明月兮松萝。遐不念兮公子，抚长铗兮蹉跎。
别友
作者：陈泰
朝代：元
体裁：古风

山中兮清猿，涧溜溜兮寒泉。白日忽兮下照，耿将判兮何言。嗟公子兮豹袖，爱我兮掺执子之手。昔河间之阔兮踌躇。又不久曰吾爱子之馆兮阿丘之隅。彼场有藿兮可絷尔驹。眷子佩此盟兮欲停征而返顾。恐飞潜之异趣兮孰将�吾迟暮。望美人兮浩歌，翳明月兮松萝。遐不念兮公子，抚长铗兮蹉跎。
别友
作者：陈泰
朝代：元

山中兮清猿，涧溜溜兮寒泉。白日忽兮下照，耿将判兮何言。嗟公子兮豹袖，爱我兮掺执子之手。昔河间之阔兮踌躇。又不久曰吾爱子之馆兮阿丘之隅。彼场有藿兮可絷尔驹。眷子佩此盟兮欲停征而返顾。恐飞潜之异趣兮孰将𢠢吾迟暮。望美人兮浩歌，翳明月兮松萝。遐不念兮公子，抚长铗兮蹉跎。
十二月望雪集守一访予出示一木禅师所和海粟玉壶歌且邀见一木谈话临别补韵以留为它日證印张本云
作者：陈泰
朝代：元

高人未厌枯槁质，白云舒卷世莫识。凌云跨海玩九州，笑指须弥去天尺。法筵龙象精护持，千万人中初见一。分明一木在手中，肯为旁人更拈出。入门载拜麻衣仙，竹炉芋火深无烟。□□□□□□□□天眼有活法，疑我骨相非仙缘。空堂梅花净寒玉，暂借蒲团参一宿。方访大义香默闻，直把真源到凡俗。清夜澜翻舌如水，狂花洗尽今馀几。人间功业等飞尘，往往积聚成高陵。安得慧剑光凛然，时起顽钝相磨镌。约身种种是烦恼，偶见华发惊行年。寸田焦枯不生颖，性天一失何由全。穷途虽穷亦有福，我愿携锄耕衍沃。问师此去来几时，明月千江同一掬。来时问我事何如，拥褐禅床餐粝粟。绕床试作狮子声，颠倒虚空自扪腹。世人唱曲未知宗，更向谁家觅机轴。与师携手游青都，太古一息天为徒。还丹臭腐今已无，为公踢却壶公壶。
南山歌
作者：陈泰
朝代：元

岳麓山前一叶舟，夜看明月湘江流。湘江月色流不尽，洞庭漠漠君山秋。回舟唤美酒，醉看湖上楼。华阳仙人吹铁篴，吹起白浪蛟龙愁。明朝布帆向何处，直到南台山下住。南台山窈窕，路近桃花源。上有吟风之黄鹄，下有啼树之青？。君家别墅南山下，翠竹千亩如淇园。昔君华省乘骢马，出掌银台重声价。如何此际不相逢，岁晚论交孺子亭。亭前秋月炤湖水，宛转南山如梦里。复从此别心氤氲，西山望断南山云。沧浪有约须乘兴，把酒南山更共君。
南山歌
作者：陈泰
朝代：元
体裁：古风

岳麓山前一叶舟，夜看明月湘江流。湘江月色流不尽，洞庭漠漠君山秋。回舟唤美酒，醉看湖上楼。华阳仙人吹铁篴，吹起白浪蛟龙愁。明朝布帆向何处，直到南台山下住。南台山窈窕，路近桃花源。上有吟风之黄鹄，下有啼树之青�。君家别墅南山下，翠竹千亩如淇园。昔君华省乘骢马，出掌银台重声价。如何此际不相逢，岁晚论交孺子亭。亭前秋月炤湖水，宛转南山如梦里。复从此别心氤氲，西山望断南山云。沧浪有约须乘兴，把酒南山更共君。
双瑞吟
作者：陈泰
朝代：元

蚤生男，晚生女，蚤晚参差愁嫁娶。羡君男女同日生，嫁去娶归无可虑。君家堂上筋力强，抱哺喜听啼宫商。高堂记我梅竹赞，大笑此谶非诗狂。君不见酆城斗酒结双瑞，一朝飞入延平水。一雄一雌本同气，复来平水为兄弟。张公神物会有时，雪花芙蓉照天地。乐哉张公我同年，我今入室忧绵绵。封侯作妃两不愿，但愿多种南山田。十年坐老京华毡，西风落木行湘川。别君上马且归去，嬉笑牵衣亦可怜。
听玉壶弹琴
作者：陈泰
朝代：元

玉壶弹琴弹入风雷引，六月凉飙吹酒醒。忽然霹雳三四声，雨急轩窗色凄凛。却又为我弹箕山，山中落花人意閒。松风摵摵度涧水，彷佛？狖啼空岩。长清短清取次弹，云影荡漾生秋澜。我为玉壶草数幅，有声无弦弦陆续。相约扁舟驻华亭，双鬟侍立长眉青。天台绿萝悬桂树，更携此琴浙东去。
听玉壶弹琴
作者：陈泰
朝代：元
体裁：古风

玉壶弹琴弹入风雷引，六月凉飙吹酒醒。忽然霹雳三四声，雨急轩窗色凄凛。却又为我弹箕山，山中落花人意閒。松风摵摵度涧水，彷佛�狖啼空岩。长清短清取次弹，云影荡漾生秋澜。我为玉壶草数幅，有声无弦弦陆续。相约扁舟驻华亭，双鬟侍立长眉青。天台绿萝悬桂树，更携此琴浙东去。
周溪南诸公游龙湖时予以病不偕和溪南韵
作者：陈泰
朝代：元

我家衡门接遥碧，曾约溪南蜡双屐。花时不往今已秋，缥缈望君空伫立。山非弃人人弃山，三百六旬何时閒。风吹岩瀑洒飞雪，羡君此日超人寰。溪南英姿古仙客，更许龙湖弄明月。雷公雨师莫久留，白石清泉吾欲得。
和樵云韵
作者：陈泰
朝代：元

玄风远叹结绳初，小邑烹鲜特绪馀。门外树阴彭泽传，窗间草色郑玄书。醉看华发惟诗在，笑抚高怀与世疏。闻道九霄鸾凤集，可能橡栗更随狙。风清槐幄雨晴初，僮仆炊舂午梦馀。鹤怨北山羁客赋，鲸归东海故人书。平生翠竹怀千古，何日黄金遂两疏。忽有候门来报事，又将巾服困猿狙。
和樵云韵·其一
作者：陈泰
朝代：元

玄风远叹结绳初，小邑烹鲜特绪馀。门外树阴彭泽传，窗间草色郑玄书。醉看华发惟诗在，笑抚高怀与世疏。闻道九霄鸾凤集，可能橡栗更随狙。
和樵云韵·其二
作者：陈泰
朝代：元

风清槐幄雨晴初，僮仆炊舂午梦馀。鹤怨北山羁客赋，鲸归东海故人书。平生翠竹怀千古，何日黄金遂两疏。忽有候门来报事，又将巾服困猿狙。
和筠轩公子韵
作者：陈泰
朝代：元

公子多豪气，□□□□成。如何赋佳句，亦自爱秋声。老去怀孤愤，逢人愧耦耕。江湖长契阔，安得话平生。湖中为客久，溪上已桥成。来往扁舟意，存亡十载情。旧友犹婉娩，稚子亦将迎。秖有疏狂在，从时自变更。
和筠轩公子韵·其一
作者：陈泰
朝代：元

公子多豪气，□□□□成。如何赋佳句，亦自爱秋声。老去怀孤愤，逢人愧耦耕。江湖长契阔，安得话平生。
和筠轩公子韵·其二
作者：陈泰
朝代：元

湖中为客久，溪上已桥成。来往扁舟意，存亡十载情。旧友犹婉娩，稚子亦将迎。秖有疏狂在，从时自变更。
和陆放翁白苧词
作者：陈泰
朝代：元

美人独宿青楼空，素烟不断杨柳风。含情脉脉剪刀里，一片湘江明月中。去年秋机织双杵，裁寄征夫送寒暑。望断辽阳信不归，长夜停梭听鹦鹉。
咏双芙蕖
作者：陈泰
朝代：元

双芙蕖，连理发。不恨狂风顷刻吹，只恐游人轻易折。君莫折，花有情。不是同心眼前久，还他同死复同生。
嗟哉行
作者：陈泰
朝代：元

吾闻子房一身皆侠骨，万死计中无一活。当时志在报韩仇，四海无人九州窄。又闻荆卿重义世无有，击筑悲歌一杯酒。当时感激为燕丹，可惜临终无好手。吁嗟今之人，何登天兮攀龙，而走山兮骑虎，世事良难独轻许。感恩报怨两俱非，强弩千钧抟鼷鼠。东家嬉笑西家哭，朝见扬眉暮颦蹙。绿珠楼外断杨花，红蜡帐中流泪烛。荣枯代谢皆如此，遗恨姚黄羞魏紫。古来贤圣少成功，不及乘云广成子。绛云如幕洲如雪，卓翁哦诗真卓绝。眼看齐楚等樗蒲，楚失未应齐独得。云来南山巅，云去北山麓。种稻盈田稻苗绿，愿云作雨雨我田。尔弦自直兮尔钩自曲。
夜起
作者：陈泰
朝代：元

霜气悬中夜，星明动大荒。竹深闻警鹤，屋小近鸣螀。寂寞怀三径，徘徊感一凉。邻人不仝咏，长篴自相忘。
天岳图歌
作者：陈泰
朝代：元

知君重毫素，好手不可遇。壮哉昆崙方壶图，对此兴与精灵聚。云来气接巫峡长，影动倒景摇潇湘。湘妃汉女出歌舞，矫如群帝参龙翔。大江东流去，忽在天一方。初月出不高，照我征衣裳。忆昔北寻小有洞，青枫叶赤天雨霜。先生有道出羲皇，晚有弟子传芬芳。神仙中人不易得，今我不乐思岳阳。蔡侯静者意有馀，戚联豪贵耽文儒。致身福地何萧爽，几岁寄我空中书。
天马赋
作者：陈泰
朝代：元

若有龙兮，渥洼之子，荣河之孙。产自月窟，来于大宛。筋权奇而虎脊兮，肉磊磈而峰观。精神变化不可测兮，上贯乎星房之垣。朝发踪乎河济兮，晡没影乎昆崙。虽有御勒不暇顾兮，彼舆隶其焉能援。昔遭时之孔阨兮，伏皂枥而中颓。随驽骀而并驾兮，又或骄逞而相欺。啖刍菣而不饱兮，羌豆菽之可期。轭盐车而登太行兮，路岧峣其险崎。羲和迫而将晏兮，势苍黄而摧萎。翩翩之伯乐兮，道安适而逢之。泫然为子涕兮，尔何困乎此欷。世贵贱之不分兮，信焉用夫骏为。解剑佩以为质兮，吾将待子而西归。欲扫空夫大漠之野兮，宁轹玄圃而腾崦嵫。不然乘云蹑风载周穆而远览兮，造王母乎瑶池。于是天马俯首喷沫，振鬣仰吁物固各有所遇兮，遇固各有时。向微子之超越兮，骨委绝其谁知。纵逸气之凌厉兮，独不为子而徘徊。倘一试而遽舍兮，驾鼓车兮何悲。伯乐复叹而为之歌曰：天马兮风騣，批竹耳兮夹镜瞳。少不自见兮老愈工，嗟哉蹭蹬兮，吾知尔之为龙。
失列门故宅
作者：陈泰
朝代：元

北园之东隅，数株桃与李。上有黄落实，下有罗生绮。金窗绣户绿珠楼，万草千花矗晴绮。秀眉窈窕，扬袖中起。手弹箜篌，不见纤指。一弹寿主君，再弹寿帝子。愿君日醉千石醴，玉骨童颜鬓垂耳。杨花雪尽草连空，高楼月转啼鸦起。
奇石歌
作者：陈泰
朝代：元

禅房柱杖惊众禽，咫尺嵌空生太阴。诸君雅兴在丘壑，陡觉突兀藏胸襟。因言牛李灰飞日，平原物化馀兹石。沉沦岁久雷电知，迸裂须弥罅中出。金仙化作浮海琼，异事惊起群龙争。天惊雨逗补不得，谩解人间千日酲。山僧谈空雨华息，稽首持赠家四壁。云边老隐先得之，竟使若洲怀痼疾。苏公正爱仇池盆，晋卿画马空骏奔。不知君家伯仲好，分许半席同朝昏。我思世味真如蜡，留取寸田并尺宅。他年归卧意何如，洲上云边一闲客。
奉和赵秋巘闰七夕乐章
作者：陈泰
朝代：元

翠凤毵毵刷新羽，一霎香车洗尘宇。秋瓜老尽画屏空，小扇无人拜星渚。武丁去作宫门仙，昨暮重开青琐烟。长河十日一到海，三叠回波金碧鲜。刚风汹涌太古裂，天上至尊宁晏眠。六龙西行鼓声急，芙蓉捲露旌旗湿。今年乌鹊最辛勤，秃尾爬沙向龙泣。祇忧帝怒星为石，八极长悬曙光赤。鹊飞入海海未回，化石相望见何日。
客有语予以卫生之术者其说流于固赋此以赠之
作者：陈泰
朝代：元

宇宙真逆旅，形骸同赘疣。古人有至药，变灭非所忧。长生本无方，徒以智力求。终时受物化，莽莽蝶与周。无周复无蝶，灵运千年俦。
将离京师别李朝端陈伯奎二同年
作者：陈泰
朝代：元

陈生射策未三十，笔箭如锋不破的。自古英雄感慨多，直比枭卢悬一掷。文章有命不论巧，得丧穷通两何惜。吾州二妙真豪放，白璧明珠炯相望。飞英已迈时辈先，通籍还兼伯兄行。霜蹄历块千里空，风采承恩九天上。我辞君归春正晚，天风吹帆落花满。青冥浩荡南极深，白日波涛洞庭远。感君惜别重徘徊，令我长歌激肝胆。云山之东佳气浓，磔裂华盖晶荧通。纷纷鸾鹄好羽翼，莫笑垂翅南飞鸿。
引龙珠歌龙
作者：陈泰
朝代：元

鳅湖之阴龙蜕骨，常见群仙与龙集。一朝掘地得龙珠，暖雾浓岚光不没。黄昉细滑凝土脂，紫晕斜回带泉脉。怪来鳅湖云气黑，何代何年有奇迹。乃知非龙亦非珠，玉女明星散金碧。不是青囊一卷书，咫尺幽冥永相隔。虾须蟹眼即龙媒，罔象羵羊应龙出。精灵感动谁得知，一笑看珠缨断绝。君不见吴城山，洞庭浦，剑气飞空人共睹。当时蜿蜒顾其母，一念能回帝关虎。泪花落石尽成珠，珠石固知相比数。君家儿女亦纯孝，见石思亲意凄楚。惜君茕茕在中路，虚幌寒衾自朝暮。蜀国蛾眉自可怜，石镜沈明照千古。
感寓
作者：陈泰
朝代：元

中道迫生理，忧患未渠央。用此较古今，常疑今世长。息肩幸一憩，忽已鬓发苍。颠倒百年间，悲乐安可量。梦中逢故友，相与倾壶觞。举觞梦即觉，此酒谁复尝。草木依寒暑，荣悴尚有当。人生顾异此，弱质徒皇皇。乔松不可愿，放志聊徜徉。
戊戌元日
作者：陈泰
朝代：元

梦破空山晓，晴光映竹扉。一年今日始，万里故人非。受岁无贫富，随时有顺违。忽惊青眼在，池草粲依依。
拟范增碎玉斗歌
作者：陈泰
朝代：元

鸿门醉兮幕张，黑云压兮芒砀。臣令庄兮起舞，伯何为兮误庄。重瞳兮日光，高准兮龙章。风尘澒洞兮谁虏谁王。臣所惜兮惟玉之玦，斗可碎兮首亦可裂。呜呼尔为汉佐兮为忠臣，千秋万岁兮尔楚无人。
拟虞美人歌
作者：陈泰
朝代：元

王倍汉力，王输汉时。汉购王首，王出安之。莫爱匪妾，莫驭匪骓。骓不能言，妾哀致辞。辞曰：星荧荧兮陨空，泪洒洒兮营中。妾生误王兮死无终，楚犹竞兮天回风。王乘骓兮去为龙，妾归骨兮江东。
朔方歌
作者：陈泰
朝代：元

朔方大野何寥哉，悲风惨淡从天来。初如巨壑吼阴浪，忽似晴空行怒雷。严风吹霜石为裂，淅沥飞沙砭人骨。万里书生二十馀，匹马来为朔方客。朔方之人胆如斗，不斗才华斗身手。无复悲歌慷慨声，犹能使气屠鸡狗。凭高仰视太行山，山气空濛紫翠间。东西日月自吞吐，今古烟云相往还。太行势尽西山起，凤舞龙蟠耸神伟。昨夜燕山雪作团，散落飞花汉宫里。朔方猛士气凌云，白首防边未策勋。马上相逢泪如泻，嗟我何为朔方野。
李陵悬军遇敌图为秦孝先题
作者：陈泰
朝代：元

壮哉射虎将军孙，惜哉扼虎边军魂。旌旗半捲日光薄，风吹野水秋无言。生降孰与死战乐，天子未负将军恩。阵前八骏血为泪，仰面不见咸阳门。祁连山头堆苜蓿，将军多马今何赎。
松障图歌
作者：陈泰
朝代：元

何人独立身堂堂，十八公子须髯苍。凝冰不遣势摧折，清籁时与髯低昂。兰为兄兮雪为友，燕坐松间自呼酒。眼花耳热鳞鬣生，千尺龙蛇入挥手。手中松月自离笔，已见云烟生蓊郁。傥非白昼堂宇空，真恐幽阴鬼神出。平生始识颜平原，坚苦绝胜甜中边。世间画史千金价，惜哉此松不多画。
桃花砚歌
作者：陈泰
朝代：元

楚山仙人百好足，箧笥深藏紫潭玉。泓池暖湿晕苔青，取出摩挲面俱热。我亦因之三叹息，六经曾弃咸阳陌。秦人洞里桃花春，砚石生花带春色。漂流于世君能得，研尽元霜石为折。吁嗟忠臣足见刖，痛入肝肠面黧黑。晴窗再试春空云，炉烟不动红兰熏。时平谏草用不灵，聊与骚客供吟情。
梅南歌
作者：陈泰
朝代：元

空山旧种江南春，含烟照雪疑幽人。幽人自看种梅趣，醉拥琼树歌香巾。去年随春过江北，十里春风杏花白。北人不惯种梅花，失笑南人惟看雪。梅南仙梅真绝奇，傅岩骨相吴门姿。上书未可挂冠去，要见著子和羹时。
梅花五友歌
作者：陈泰
朝代：元

古人一水画十日，今我此画凡几笔。生绡数幅画水石，独立寒梅妙难识。当其痛饮三百觞，胸蟠劲气不肯降。龙牙弄泉噀白雪，鹤翅捩汉飞玄霜。潇湘之滨渺平楚，望美人兮在南浦。梦回残月照寒衾，忽见瑶台淡妆舞。此时见画心怅然，吟蛩落木秋无边。化工知我惜花意，墨香到骨花能言。长松飞来蹙成卷，竹色兰芳静相见。吾庐虽小物色多，不待更买鹅溪绢。
次仲止秋莲韵
作者：陈泰
朝代：元

故人别我烟水长，独爱双井秋风香。朝来远寄湖上作，中有片片花云裳。几年此花堕结息，一落南国愁荒凉。平生薄命是天意，未死何处无幽芳。中有娉婷美绝艳，嫁晚索莫羞时妆。君不见魏家湖里载歌舞，荡船不识谁家郎。朱阑玉砌坐凋歇，惟见野芡生中塘。风流隔世在我尔，贫病愿欲辞杯觞。欲将此语？今夕，谁遣露华悲清商。明年烟水我更远，绕亭红绿君无忘。
次仲止秋莲韵
作者：陈泰
朝代：元
体裁：古风

故人别我烟水长，独爱双井秋风香。朝来远寄湖上作，中有片片花云裳。几年此花堕结息，一落南国愁荒凉。平生薄命是天意，未死何处无幽芳。中有娉婷美绝艳，嫁晚索莫羞时妆。君不见魏家湖里载歌舞，荡船不识谁家郎。朱阑玉砌坐凋歇，惟见野芡生中塘。风流隔世在我尔，贫病愿欲辞杯觞。欲将此语�今夕，谁遣露华悲清商。明年烟水我更远，绕亭红绿君无忘。
次尹立大韵
作者：陈泰
朝代：元

有力聊供世，无家却累亲。独怜为客意，每向故人真。枕簟风光入，林塘晚色新。一尊谁与共，愁极好生春。乡关无百里，归梦祇漫漫。月色苦无奈，秋声已似寒。悟缘更事入，穷为读书宽。尚有东园酒，烦君破恨端。
次尹立大韵·其一
作者：陈泰
朝代：元

有力聊供世，无家却累亲。独怜为客意，每向故人真。枕簟风光入，林塘晚色新。一尊谁与共，愁极好生春。
次尹立大韵·其二
作者：陈泰
朝代：元

乡关无百里，归梦祇漫漫。月色苦无奈，秋声已似寒。悟缘更事入，穷为读书宽。尚有东园酒，烦君破恨端。
次禾川贺思明游衡阳
作者：陈泰
朝代：元

青原有嘉士，独佩楚兰芳。敏手须蟾窟，何心念鹿场。词华堪应俗，学业更知方。早晚迎归棹，江花满意香。
次胡诚斋冬至韵
作者：陈泰
朝代：元

按历数开除，今年尚不如。烟埃随劫尽，天地入辰时。过客留题字，娇儿学弄书。东邻避世叟，唱好和谁欤。
次赵秋巘韵
作者：陈泰
朝代：元

鳌鱼虽快意，鹤发上□□。桂树招人隐，梅花让客清。先秋分袂月，□□□□□。□□淹留久，夔蚿只自怜。
渔父词
作者：陈泰
朝代：元

蝉声欲断虫声悲，江天月上初弦时。渔翁身老醉无力，矫首坐看云离离。痴儿不识老翁意，苦道平生贫作祟。卖舟买得溪上田，昨暮催租人已至。君不见长安康庄九复九，雨笠烟蓑难入手。人间万事谁得知，沧江夜变为春酒。
渭城雨
作者：陈泰
朝代：元

潇潇不尽阳关声，惨惨欲欣阳关情。长安千林万林柳，此地行人劝杯酒。行人渐远征袍乾，添入何堪双泪弹。
渭城雨
作者：陈泰
朝代：元
体裁：古风

潇潇不尽阳关声，惨惨欲訢阳关情。长安千林万林柳，此地行人劝杯酒。行人渐远征袍乾，添入何堪双泪弹。
游太玄道院访尹鍊师琴所师辞以入室不及见
作者：陈泰
朝代：元

塘蒲翳晨绿，径卉分春妍。入门见龛灯，白日如悟玄。我从落喧嚣，净地长无缘。平时山中景，遇眼谁复怜。道人闽令家，著论穷清坚。荆扉围松竹，三叩神凄然。咫尺不吾论，况彼飞空仙。
游定林寺和韵
作者：陈泰
朝代：元

一灯何处起，千载续黄梅。世与身俱幻，吾携影独来。山空钟自响，日淡鹤将回。寄语沙头鹭，相逢慎勿猜。
湘云歌
作者：陈泰
朝代：元

宋玉当年作云赋，梦中直与云相遇。心虽拳拳未忘楚，何不放云出山去，徒使襄王朝朝暮暮行雨处。君家西江西，合共西云住。胡为独爱湘浦云，姓字幡然不分付。吾闻宜春旧湘邑，无乃湘云返其故。又闻昌黎逐东野，四方上下云同趣。君纵不来云亦度。洞庭波寒秋叶稀，湘云冉冉生君衣。岳麓峰前呼白鹤，衔出沧洲老子飞。明月随君归，湘云吴云谁是非。
牧牛歌
作者：陈泰
朝代：元

我昔维舟彭泽县，东村西坞都行遍。茅屋深林十数家，数家茅屋连秋甸。老翁七十蓑笠归，门外系牛桑下便。平原过雨草生香，远岫馀晖烟似练。牧儿骑牛不知倦，吹笛山前任回转。自矜牛背稳如舟，笑我舟行命如线。况是闾阎日相见，辞家万里非吾愿。非吾愿，归来耕稼逢秋宴，田间对尔空三叹。
留别欧阳玄鲁伯昭二同年
作者：陈泰
朝代：元

麒麟骨骼虎豹文，当年湖湘谈两君。胸中磊落当经史，岂独下笔空凡群。贵戚权门皆倒屣，南北风云会于此。谈笑真堪鲁仲连，风流亦到欧阳子。玉堂万卷图书新，冉冉翳凤骖星辰。天孙云锦不浪织，帝旁已染红嶶春。我身亦生大国楚，尊前作歌能楚舞。屈原贾谊今已矣，世间人才吁可数。
石鼓松风
作者：陈泰
朝代：元
体裁：七言绝句

渊沉石鼓几千年，岸耸乔松上插天。每值八风初动日，远传清响五云边。
碧云引
作者：陈泰
朝代：元

碧虚道人结茆屋，千个万个琅玕竹。碧水冷冷冰雪生，虚中荡荡乾坤宿。风吹碧云行竹间，时与白云相往还。道人振策出云外，长笑始知云未閒。华山高，门不闭，头发鬅鬙吾欲睡。被渠苦劝出山来，面颊无光眼睛翳。试问渠，又无语，一碧虚明或归去。桃花流水几春秋，如此天地吾何愁。
秋夜次学静刘先生韵
作者：陈泰
朝代：元

雨过月在窗，竹影如扫墨。起来秋满庭，露气清可啜。列宿木末明，流泉草间咽。何处一声钟，悠悠度林樾。
秋江钓月图歌
作者：陈泰
朝代：元

青萝断岸苔如发，天清水落鱼龙窟。中有江南漫浪翁，独棹秋江钓明月。秋江月白芙蕖深，扣舷夜和江神吟。不须槎上泛牛斗，琼楼玉宇空人心。千年白石今可煮，一掬泉香捣云母。富贵知君已厌看，翠黛红妆梦中舞。人间月色尽风波，闻道君家月最多。我亦扁舟下彭蠡，到门相访定如何。
秋阴野坐
作者：陈泰
朝代：元

秋阴何漫漫，原野终日晦。形羸起徬徨，悄怆若有待。山高荟蔚尊，谷狭渔樵对。惊风西北吹，祥云偃飞盖。古来形胜场，蟠屈自千载。其间豪俊人，生死迭相代。幽光浩无穷，感发有时会。若人世所乖，邂逅不可再。天运岂吾能，沈吟寄慷慨。
秦淮月
作者：陈泰
朝代：元

沙头薄暮生林樾，烟水茫茫沙雪白。女墙夜静潮无声，惟有中天一片月。年年故宫照禾黍，年年商船照歌舞。
纸帐歌
作者：陈泰
朝代：元

道人于事百不闻，岁晚鹤骨谁相温。禅床茧光薄如雾，宜月宜霜复宜露。梦回蕲竹生清寒，五月幻得梅花看。初疑脆膜轻无力，一片凝秋剡中色。道人巧手天机深，两杵独伴阶蛩吟。卷舒似听桔叶音，珍重莫遣烟煤侵。百年富贵谁能免，锦幄彤庐语恩怨。可怜老楮岁寒心，用舍在吾难自荐。君不见燕山穹庐毡百幅，狎坐围春醉红玉。道人不学制戎衣，空煮南山卧茅屋。安知幕天席地一希夷，长共青山白云宿。
翁仲行
作者：陈泰
朝代：元

白杨祠边石翁仲，雨湿苔痕宿泥重。前人骸骨后人心，丘陇华堂死生共。盛时出入多弟兄，身骑厩马千黄金。年年酒肉酬寒食，秖恐春风霜鬓深。春风无情谢桃李，流落空阡转邻里。里中前日卖浆儿，箫鼓还来葬新鬼。草间翁仲何足论，荣枯万事随乾坤。田父抚剑生怒嗔，一朝慷慨弹雍门。
舍弟至
作者：陈泰
朝代：元

弟从故乡至，灯下情依依。书中数行字，一字千行啼。因从慈母心，日夜望我归。谁怜在途路，岁晏迷东西。
苏公颍湖观月听琴歌
作者：陈泰
朝代：元

使君畏谤如畏虎，一生坐诗招谤语。使君得颍如得诗，日日颍湖作诗主。湖边月落秋声乾，画船径作三人看。小儿解事笑起立，我琴正要秦君弹。可怜彭城不肯饮，对月吟诗骨清冷。曲终月落读渠诗，忧乐死生真幻影。举觞酬月月岂知，三百年后我尔谁。君不见紫麟山前湘水碧，一笑相看月应识。
茶灶歌
作者：陈泰
朝代：元

长安食肉多虎头，大鼎六尺誇函牛。挝钟考鼓燕未足，鼎折还惊覆公餗。山中儒生守蠹鱼，一朝射策升天衢。居官廪禄不及口，釜甑长年满尘垢。一贫一富俱可伤，一饥一饱俱亡羊。今我闭门学祀灶，祀灶何用神仙方。敬为告曰：灶兮灶兮但使我生不富不贫，适饱适饥朝从尔餐夕从尔糜。时时得佳茗，与尔同襟期。君不见青原山紫芝客，独立清风洒兰雪。兰雪堂中一事无，茶灶笔床相媚悦。方其煮茶时，自抚一曲琴。琴声落茶鼎，宛若鸾凤鸣。客来固自佳，客去情亦适。坐看茶烟静，松鹤飞相及。烹茶得趣惟此君，傲睨钟鼎如浮云。名章俊语出肝肺，白雪璀璨兰芳芬。兰芳芬，云菡萏，泻入磁瓯碧香满。更从庞老吸西江，却笑玉川论七椀。
茶灶歌
作者：陈泰
朝代：元
体裁：古风

长安食肉多虎头，大鼎六尺誇函牛。挝钟考鼓燕未足，鼎折还惊覆公餗。山中儒生守蠹鱼，一朝射策升天衢。居官廪禄不及口，釜甑长年满尘垢。一贫一富俱可伤，一饥一饱俱亡羊。今我闭门学祀灶，祀灶何用神仙方。敬为告曰：灶兮灶兮但使我生不富不贫，适饱适饥朝从尔餐夕从尔糜。时时得佳茗，与尔同襟期。君不见青原山紫芝客，独立清风洒兰雪。兰雪堂中一事无，茶灶笔床相媚悦。方其煮茶时，自抚一曲琴。琴声落茶鼎，宛若鸾凤鸣。客来固自佳，客去情亦适。坐看茶烟静，松鹤飞相及。烹茶得趣惟此君，傲睨钟鼎如浮云。名章俊语出肝肺，白雪璀璨兰芳芬。兰芳芬，云菡萏，泻入磁瓯碧香满。更从庞老吸西江，却笑玉川论七碗。
谢主簿有客曰李玉田随君之京诗以为赠
作者：陈泰
朝代：元

大江之南，长淮之北，冲波浩荡云溟濛。连樯挂席万里馀，安得附翼于飞鸿。谢公俯念老宾客，玉田致以任安翁。归来东南月半弓，赋诗一二当群雄。战场妙思古有法，叹息羿彀良无工。背城不肯合馀烬，径欲射策开天聪。便有九事八为律，造物亦肯苏人穷。燕昭台前送落日，望诸祠下吟春风。临岐赠君铁觱栗，他日归来思老农。
谢秋巘杭笔之惠公乃故赵忠靖
作者：陈泰
朝代：元

清晨学作小楷书，忽有两生来坐隅。怀中出赠使君句，岳麓秀气连西湖。西湖制笔天下无，我欲往至道路迂。使君蓄缩庙堂手，吏退聊以诗为娱。临池念我笔久秃，传教遣与朝夕俱。陈元藁面略不省，偶见拂拭还惊吁。松云漠漠弄幽态，妙处欲写旋已逋。遥知湖面好秋色，绿水一带明菰蒲。安得从公幅巾去，小艇荡月轻如凫。吴儿短歌我长啸，看君数笔杭州图。
谢送崖公所画判官药方书
作者：陈泰
朝代：元

我从海上归，不得海上方。庸医试饷吻，食之断人肠。我从濠梁归，不得濠梁画。诗情勃郁时，强走何由化。空山欲雪云冥冥，道逢裘兄双眼青。收方蓄画能通灵，快我诗肠频丁宁。君持此方为国医黎民，要使药笼皆参苓。君持此画献赋凌烟阁，要使天下将相皆褒鄂。海头不生断肠药。
象峰叠翠
作者：陈泰
朝代：元
体裁：七言绝句

山蟠象势峙江阴，屏蔽樵阳几古今。彩彻虹消时雨霁，苍松翠柏自森森。
贫女行
作者：陈泰
朝代：元

贫家养女才十五，手足如绵独当户。阿爷前月去行商，小弟伶仃未离母。筠篮日暮挑菜葵，倩人远籴防朝炊。簪花枝重黄垂额，汲涧泉深绿照眉。生时不得嫁时力，却喜夫家惯耕织。堂前供养老姑存，姑为艰难少颜色。夜来小弟报平安，见说新年百计宽。此身岂愿独温饱，父母养我良辛酸。
贽呈平山王万户
作者：陈泰
朝代：元

将军壮年不可羁，走马直上长安西。腰间白羽净如雪，数肋笑射双狻猊。省中大舅汾阳子，文采风流重当世。两家勋业冠麒麟，晚学王郎更相似。去年引见蓬莱宫，云衣跪捧瞻天容。归来三军尽呼舞，葛巾羽扇生清风。将军谈兵用儒术，幕下书生剑三尺。槐阴满地绿如山，醉抚桓筝看空碧。
赋桃实
作者：陈泰
朝代：元

狂风吹春堕红雨，碧蒂团香上芳树。东方小儿偷不得，暗洒齐州三士血。仙山日冷一万岁，黄土清埃遮海水。海中无地种千年，王母重来汉皇死。
赠孟守容斋
作者：陈泰
朝代：元

汉世循良谁与俦，孟舒素业传吾侯。云阳久矣无善治，高者惨刻卑贪偷。诗书大体厌迂阔，几阁细故穷咨诹。差科无常板籍废，纪纲攸斁衣冠羞。更张治可用重法，如病沉痼今公瘳。七年府推芋魁饭，昔似皋陶今郑产。吏畏蒲鞭祝颂稀，民思襦裤吁来晚。薄俗方知德化尊，老成依旧典刑存。山中幸有宽閒野，归种甘棠蔽子孙。
赠张仲彬黄石公素书并文昌像
作者：陈泰
朝代：元

赠君留侯跽履幽渺之遗编，侑以文昌示像夭骄之飞鸾。雨公往者为时出，苍姬再造炎刘端。浮沤变化不离世，而我未见徒长叹。世人欲学不死诀，强以体壳留神丹。岂知英槩自不死，明月照海秋空寒。前身孝友侯者仲，后身忠愤人书韩，君胡为乎云山之间。云山之间七十一峰，下有七曲横江子房赤松。乖崖雪后鹰，希夷霞外鸿，又何必华山白云千里万重。携吾书兮吾山中，尔从两君兮或往或来蹑层冰而把芙蓉。
赠思齐郭处士
作者：陈泰
朝代：元

先生奚为箕颖之清幽，忽思洞庭衡岳而南游。南方风气未宣泄，浩与嵩路相沉浮。二百年冠冕黼黻亦已极，犹有存者弘璧琰琬琳琅球。先生志趣好奇古，欲使天禄四库题藏收。天高日月卫辰极，五十五度当中州。遗经不肯列韩魏，精舍径为河南脩。吾闻清庙贵茅屋，丹刻踰制非前猷。周公不公孔不丘，悽怆诞幻蛇为牛。撞钟吹螺日鼎食，绀宇珠盖王公侯。朝神雨露不分别，稂莠遂胜嘉谷秋。我居道德仁义宅，窃为禄补中心忧。先生但看持钵化，图构梵刹为身谋。其徒数千人，遮道更唱咻。高明之室鬼所阚，顷刻布地金钱流。呜呼民生衣食惟粟帛，独不念灵光殿古梁栋折。
赠游学李生
作者：陈泰
朝代：元

隙光渐暗云垂垂，啾啁冻雀黄桑枝。铜垆茗椀共危坐，敲冰作雪庐陵诗。门前沧浪江水浊，门前新丰市酤薄。明朝南陵有新作，天台故人待高阁。
赠游学李生
作者：陈泰
朝代：元
体裁：古风

隙光渐暗云垂垂，啾啁冻雀黄桑枝。铜垆茗碗共危坐，敲冰作雪庐陵诗。门前沧浪江水浊，门前新丰市酤薄。明朝南陵有新作，天台故人待高阁。
赠琴士吕中谷
作者：陈泰
朝代：元

象环櫑具青纶巾，路人唤作回仙人。茆君洞里醉千日，至今弹得华阳春。我贫无琴亦无酒，提壶问字皆琴友。三杯一曲墨淋漓，白雪花飞满晴牖。前年醉倒兰溪边，水云沃以松风弦。醒来月色浩如泻，今夕对月空潸然。呜呼水云不复起，徐公乐章吕公指。虽无老成有典刑，为我临流泻秋水。
赠谭海阳祈雨有感
作者：陈泰
朝代：元

东南夏旱天所恻，岂为凶年惜甘泽。南云老守叩天公，欲使疲民解饥色。紫麟拔秀神所都，中有海阳老人之仙宅。海阳一生诗酒肠，藉以曲蘖和天浆。三更掷笔走风雨，鼻息无声雷殷床。蛟龙入袖谁敢索，但见绕屋飞琳琅。天明钟动官长集，雪浪翻空泥一尺。海阳熟睡都不知，清梦正到华胥时。夜来好雨百事足，稻花吹香稻苗绿。
送友人适衡阳
作者：陈泰
朝代：元

好去昌吾道，谁能滞故乡。壮怀云万里，吟兴月三湘。浦阔鱼吹浪，天低燕语樯。祝融青眼在，南极想辉光。
送康仁寿之衡阳
作者：陈泰
朝代：元

蒲之濆，子所庐，我朝夕，游息俱，今子不乐将焉如。彼衡阳，为名区，蔚俊彦，惇诗书，子之往也勿躁勿疏。毋訾毋誉，一龙一蛇，张歙卷舒。吾送子行兮，夕阳兮平林。仓庚兮春深，临觞愀兮罢鸣琴。望飞鸿之寥廓，盍寄我以遗音。
送耒阳刘百川时为余领省檄而归就赴永庠教
作者：陈泰
朝代：元

君辞蓬莱归几时，我住空山那得知。城南斗酒醉风雨，春透两颊冰融髭。长卿凌云我何有，万里功名新入手。著身天地即英雄，忠孝千年堪不朽。君方欲识颜平原，我亦想像元次山。浯溪石刻照肝胆，劲气长在沧浪间。驿亭梅花蘸溪水，明朝紫薇雨当止。梅边更说杜陵诗，青眼高歌望吾子。
送谭志仁
作者：陈泰
朝代：元

聚首分婚冠，承家有别离。故园花落后，此地月圆时。适远谁前料，临期子自思。湘船半乡邑，消息定能知。
送钱塘琴士汪水云
作者：陈泰
朝代：元

三十年来丧耆旧，天下弹琴水云叟。犹疑侠气世间无，自说蹉跎晚何有。汉宫华丽阴贵人，臣忝近岁居宫门。东观初令习书史，宝诏再直行丝纶。熙明殿中早朝罢，仗内玉辇扶皇君。昭容传诏促侍燕，屏弃旧乐嫌缤纷。调弦始学凤凰语，度曲便觉声有神。银山千片潮捲雪，天马万匹风驱云。龙颜正色动一笑，锦幄劝醉葡萄春。今时富贵眼看尽，异域飘零心尚存。流传弟子竟谁在，散落江湖嗟独闻。人生底用誇长健，白首青衫泪如线。尊前指法斗呼韩，玉腕香馀梦中见。
邯郸道上书所见
作者：陈泰
朝代：元

马珑珑，车碌碌，古道茫茫沙扑扑。帽翻翻，袖速速，丁丁零零西番经，轧轧刺刺塞外曲。西番经，无人听，忽闻马上琵琶声，乌纱鬒发双娉婷。控以黄金勒，坐以紫文茵。有时唤驴儿，玉色微生嗔。东风日暮邯郸尘，去去共踏长安春。往来只在都门下，可笑相逢不识君。
醉书王玄德德聚亭
作者：陈泰
朝代：元

前日相逢一尊酒，即欲写向君家亭。别来十日不会面，胸次硉兀愁难醒。忆我曾为帝城客，客里论交话畴昔。玉楼弦管天下春，醉舞杨花日西夕。此时聚首情皆真，云萍转盼难重陈。高官坐揖小官拜，九州四海知何人。长安少年更翾薄，一饷飞蚊聚欢乐。残杯冷炙心已悲，此士平生惯藜藿。君不闻汉时豪杰称东方，列卿太史尚书郎。就中亦有贫贱者，威动星宿回清光。为君痛饮亭边月，怀古伤今重离别。丈夫有志江海深，匣中雄剑知君心。
阴山雪
作者：陈泰
朝代：元

汉家将军愁失道，阏氏半夜双蛾老。祁连千丈酸风高，日日毡车翻海涛。谁怜中郎齿如戟，谁怜昭君发如漆。
隐几
作者：陈泰
朝代：元

隐几复何事，欲怜还自怜。梦惊渠是我，坐以日为年。榆柳传新火，菖蒲灌活泉。离离江上草，又带几分烟。
集民谣二首 其一 苗青青
作者：陈泰
朝代：元

苗青青，东阡西陌苗如云。经年不雨过秋半，苗穗不实空轮囷。田家留苗见霜雪，免使粜岁劳耕耘。县官催租吏胥急，籴粟输官莫论直。劝农使，不汝恤。
集民谣二首 其二 蕨澄澄
作者：陈泰
朝代：元

蕨澄澄，新春食蕨留蕨根。凌晨斸根暮舂杵，潋潋大瓮流黄浑。常年春寒粉始冻，谁信秋暑霜翻盆。穷通有数今已识，为死为生尚难测，独立苍茫面如雪。
集民谣二首·苗青青
作者：陈泰
朝代：元

苗青青，东阡西陌苗如云。经年不雨过秋半，苗穗不实空轮囷。田家留苗见霜雪，免使粜岁劳耕耘。县官催租吏胥急，籴粟输官莫论直。劝农使，不汝恤。蕨澄澄，新春食蕨留蕨根。凌晨斸根暮舂杵，潋潋大瓮流黄浑。常年春寒粉始冻，谁信秋暑霜翻盆。穷通有数今已识，为死为生尚难测，独立苍茫面如雪。
题东野石园阡
作者：陈泰
朝代：元

君家乌石园头路，旧日空阡今日墓。几看高冢卧麒麟，谁似松楸驯鹿护。客来亭下读新碑，飒飒西风吹蒺藜。但使灵祠歌舞在，百年荆棘路应迷。
题刘光朝小景图
作者：陈泰
朝代：元

江云惨淡江风骄，欲行不行谁度桥。舟中渔父晚更急，卖鱼归来醉无力。汉阳城郭鹦鹉洲，我昔曾泛冯夷秋。如今此景是何处，拟问刘郎辨烟树。
题刘光朝归牧图
作者：陈泰
朝代：元

平湖草绿生春烟，斜阳牧竖乘乌犍。日光不动牛背稳，后者喘息长绳牵。吾儿读书懒更鲁，少小娇痴那似女。微官食禄能几何，岁岁羸骖踏风雨。
题天湖庵
作者：陈泰
朝代：元

交柯梦四荣，禽鸟集芳树。沿溪俯清泠，濯足脱尘屦。冲襟非慕禅，将以澹浮虑。道人下修廊，迎客吃茶去。
题安成赵如心孝感集
作者：陈泰
朝代：元

君家此集定不朽，前有绍兴后德祐。丧乱干戈何世无，往往中间看愈丑。嗟哉禄养本人情，岂以不幸为身名。我虽异代偶同感，仰视风木空屏营。
题班姬秋扇图
作者：陈泰
朝代：元

摇落秋梧十二阑，掌中心事扇中看。君恩不似齐纨薄，无奈瑶台风露寒。
题苍龙戏海图
作者：陈泰
朝代：元

天孙织云春锦红，玉梭误入乘刚风。一夕变化云冥濛，海水起立为珠宫。坐令年年机杼空，谁与黼黻上帝躬。求梭不得愁鬼工，安知入君怀袖中。
题赵子昂画马歌
作者：陈泰
朝代：元

九原骏骨埋地中，一夕尽化霜皮松。画史刳松作神墨，扫出骐驎带松骨。烟沙漠漠披风鬉，精气炯炯房星同。天山无人草木白，西极日没黄河东。时平使汝困辕轭，不得变化腾为龙。黄金掷送燕台下，当日君王惜高价。自从汗血去人间，老死英雄空见画。千年祇说曹将军，弟子韩干终无闻。今之画者赵翰林，呜呼三晋贤子孙！
飞电引
作者：陈泰
朝代：元

昔君赋鱼鱼有灵，夜挟震电飞苍冥。我藏君字入匣永，墨光剑气奔雷霆。乖龙因此却相妒，诃叱雷电閟烟雾。阳乌薄蚀朱鸟官，荧惑凭陵赤蛇度。绿章封事朝九关，帝意鸿濛阍者怒。客从清溪溪上来，为言明府何奇哉。清晨坐衙昼飞檄，席卷太乙三山回。怪来山前雨不过，社鬼山灵独欺我。凤冈熊峡百里间，飘然忽西无不可。遥知组辔行秋田，老翁拜迎桑树边。虎髯堂堂有仙气，平原鲁公作雷吏。
马头馆居
作者：陈泰
朝代：元

入夏楼偏迥，推窗揖远山。柳烟笼岸碧，梅雨著衣斑。乔木年年异，幽斋日日闲。风流无复见，坐待暮鸦还。
鲁山以筠栉见惠侑之以诗因韵为谢
作者：陈泰
朝代：元

平生羡支离，粟钟薪十束。肩高或踰顶，会撮不谐俗。爬搔既无施，垢腻常所牧。故人相磨砻，芜秽胡不斸。试将千亩春，为制五瑴玉。霜姿削廉刿，风气合清穆。疏疑雪照综，密比生绡幅。纹深发渐稀，技痒心屡覆。虽云渐遭涴，竟使光眩目。可怜中书君，潦倒赐休沐。脱巾谢僚友，领此分祸福。何尝劳念渍，以尔供泰牍。今晨独何幸，偶入鲸仙录。承言受何贶，但愿笑予秃。更欲洒松风，相从竹溪六。
黄石歌
作者：陈泰
朝代：元

黄精瘦硬无人食，后土藏形化为石。元气冥冥两窍通，照见日月相出入。刘郎天台归，赤手把突兀。山神夜醉失摩诃，洞口朝吟空叹息。藓痕蚀尽花雨乾，三月桃胶冻蜂蜜。请君爱护双玲珑，菖蒲绿叶摇春风。试采松根餐石髓，杖藜同访谷城东。
龙南县旱祷于沈公石室有感
作者：陈泰
朝代：元

黑云童童起东麓，俄顷狂风捲茆屋。黄昏雨势尽连山，入县滂沱四更足。去年八月蝗虫多，今年奈此潦涨何。方当饥馑复忧旱，蛮老惟共寻干戈。谣言诞漫俱难听，群吏询谋起余病。沈公遗迹在前山，有念叩之无不应。我穷落此荒隅中，岂意神交得沈公。愿香未息甘霖注，如此嘉惠惭何功。岩前古祠空馀窍，我欲题诗沈公笑。至人应物自无心，归路联翩月相照。
天台高赠陈刚中先生
作者：陈泽云
朝代：元
体裁：乐府曲辞

天台高，万八千丈淩云霄。老仙摩空补文彩，五云落地风飘飖。昔年控翮清虚府，七宝丸成费斤斧。天风吹下文锦章，万斛明珠寸心吐。龙蛇影动麒麟飞，指挥霹雳平南夷。一声笑落铜柱外，版图收拾山河归。归来重上交州集，玉堂视草天香湿。金銮夜静奎壁开，但见学海文林启春蛰。天台高，日月长，大丈夫兮归故乡。锦衣别驾开南荒，满城桃李吹春香。只恐箳篂拥不住，紫泥催上中书堂。貂蝉冠，衮绣裳，一时礼乐千年光。
万寿山
作者：陈济渊
朝代：元
体裁：七言律诗

万寿山头尺五天，空同直下小如拳。五更雾冷乾坤湿，六月风酸甲子偏。细草巳肥燕地马，奇兵先锁汉江船。行人莫问征南事，堕看苏杭在眼前。
海青
作者：陈济渊
朝代：元
体裁：七言律诗

怒挟孤风海外来，脩翎如剑斫云开。潜身陡缩千寻起，得意雄攀一点回。万里老拳无脱脑，满鞲英气不凡材。山狻野雉休回首，神物无心到草莱。
龙额山
作者：陈济渊
朝代：元
体裁：七言律诗

巅崖穼出众峰前，隐约潜龙枕爪眠。怪木秋凋頣露角，寒泉春涌镇龙涎。身横云外三千尺，眼看人间几百年。莫待始皇驱入海，早升雷雨上青天。
竹深处诗
作者：陈润
朝代：元
体裁：古风

金台名宦姑苏客，客里相逢见颜色。手持诗卷锦离离，珠玉联翩光耀日。自言平昔爱此君，手栽十亩吴江濆。苍龙起舞淇园夕，彩凤长鸣湘水春。客来倒屣邀偕去，击筑弹棋不知暑。红尘半点飘不来，好音一双向人语。逍遥深处深复深，等閒忘却樊笼心。何时买棹东归去，愿借繁阴事讨寻。
丁酉元日
作者：陈深
朝代：元
体裁：古风

夜中不成寐，卧觉风剡剡。残寒贾馀勇，飞雪犹厉惨。黎明卷新霁，旭日光晻晱。穷阴得阳和，春气已先感。负暄南轩下，余生亦云忝。高门谁能走，蓬户镇常掩。驰车听奔凑，庆语绝媚谄。自甘守疏慵，岂复叹坎壈。濡毫寄桑翰，隐几坐文毯。壶倾酒不竭，炉拥火始燄。吐咏探清新，研书味真澹。流光信难驻，华发那可染。拊己欣有得，感时能无憾。贞吉宜嘉遁，心亨由习坎。浮云易盈歇，神鉴常渊湛。黾勉奉吾亲，力学深自贬。
书骏马图
作者：陈深
朝代：元
体裁：古风

王良伯乐骨已朽，曹霸丹青亦希有。开图歘见神骏姿，对酒高歌雄剑吼。祇今骐骥困盐车，落日长鸣漫昂首。嗤嗤俗眼迷天机，相士嫌贫马嫌瘦。
从政和韵来谢复就答之
作者：陈深
朝代：元

并州沈厚士，气质得天灵。吴下留三祀，军中讲六经。微云点霄汉，清月出林坰。载鼓汾亭曲，令人识典型。墙东甘静处，诗思妙通灵。堂有慈亲奉，门无冗客经。佳儿诵书史，深巷类郊坰。应解庄周学，全生不近刑。
从政和韵来谢复就答之·其一
作者：陈深
朝代：元
体裁：五言律诗

并州沈厚士，气质得天灵。吴下留三祀，军中讲六经。微云点霄汉，清月出林坰。载鼓汾亭曲，令人识典型。
从政和韵来谢复就答之·其二
作者：陈深
朝代：元
体裁：五言律诗

墙东甘静处，诗思妙通灵。堂有慈亲奉，门无冗客经。佳儿诵书史，深巷类郊坰。应解庄周学，全生不近刑。
会霜晴诗
作者：陈深
朝代：元

旭日照萧晨，凄清不受尘。冷光明似雪，冬暖胜如春。红叶辉相照，黄花色愈新。南窗差可爱，曝背豁天真。朝暾上高树，雾卷海天遥。劲气乘寒凝，严威见日销。钟清出远寺，马滑恐危桥。稍逼南枝暖，疏花破寂寥。
会霜晴诗·其一
作者：陈深
朝代：元
体裁：五言律诗

旭日照萧晨，凄清不受尘。冷光明似雪，冬暖胜如春。红叶辉相照，黄花色愈新。南窗差可爱，曝背豁天真。
内人臂白鹦鹉图
作者：陈深
朝代：元
体裁：古风

华清宫中歌既醉，南海奇禽远争致。玉环最爱雪衣娘，当时曾得龙颜媚。璿房雕槛春日长，绣绷娇儿在傍戏。君王怜汝解语言，怀恩不说宫中秘。临风鸷鸟何轩轩，叹惜纯良遭猛厉。苕翁写出当时事，侧立红衫内人臂。江花满地不忍看，空拂画图怜俊慧。
出城道上有感
作者：陈深
朝代：元
体裁：七言绝句

岸上征人水上舟，古今行役梦悠悠。恰如河畔青青草，死尽还生那得休。
别卫山斋
作者：陈深
朝代：元
体裁：古风

何处桃花源，超然欲高举。永怀尘外游，遐契烟中侣。时从清夜阑，默探元化祖。寻幽得佳胜，将期结茅宇。任公五十犗，朅来向江渚。投竿鱼不食，归兴浩莫禦。遥岑下落日，薄云阁清雨。扬舲吴淞滨，褰裳采芳杜。长歌去英淑，未卜重晤语。相期会有时，散发卧云屿。
南游
作者：陈深
朝代：元
体裁：五言律诗

驱车登远道，白日忽西流。宇宙惊新梦，山河感旧游。云迷江令宅，月澹庾公楼。已已知何奈，长歌去国愁。
南湖史君制暗香汤奇甚赋二绝求之
作者：陈深
朝代：元

飞尽梅花重惜芳，仙房想像制新汤。犹疑清浅溪头汲，石鼎煎来水亦香。雾阁云窗深闭春，微闻玉杵捣清声。玄霜祇许云英见，地上诗人渴梦生。
南湖史君制暗香汤奇甚赋二绝求之·其一
作者：陈深
朝代：元
体裁：七言绝句

飞尽梅花重惜芳，仙房想像制新汤。犹疑清浅溪头汲，石鼎煎来水亦香。
南湖史君制暗香汤奇甚赋二绝求之·其二
作者：陈深
朝代：元
体裁：七言绝句

雾阁云窗深闭春，微闻玉杵捣清声。玄霜祇许云英见，地上诗人渴梦生。
又代挽
作者：陈深
朝代：元
体裁：七言律诗

壮岁名登进士科，青云直上趁鸣珂。子真遐举神仙隐，玄晏闲居制作多。空掩高斋藏漫藁，竟无良药起沉疴。诸郎毁瘠衔哀切，为报门人废蓼莪。
又代赋
作者：陈深
朝代：元
体裁：七言律诗

狼藉风烟知几秋，巍巍杰阁焕然修。移来世外神仙宅，幻出云中天帝楼。眺远但知观万象，养生应悟解全牛。帝觞他日分馀沥，咫尺钧天得梦游。
吴市售药
作者：陈深
朝代：元
体裁：七言绝句

山夫聊作市廛居，漫学壶公计已疏。收卷向来经济策，案头唯集古方书。
和南湖史君烟景墨梅图
作者：陈深
朝代：元
体裁：七言绝句

依约罗浮翠岭前，美人玉立破苍烟。画图未许分明见，一夜春风入梦先。
和龚翠岩雨中述怀韵
作者：陈深
朝代：元
体裁：七言律诗

风流翰墨传千古，议论文章自一家。静爱云林披白苧，懒趋阊阖草黄麻。江山故国闲停棹，风雨僧窗自瀹茶。甚欲从翁俱隐去，云深何处问桃花。
夏日南轩
作者：陈深
朝代：元
体裁：七言绝句

并水轩窗宜夏居，夜凉如水似秋初。科头枕石卧明月，仰面迎风看太虚。
姑苏台晚眺分韵得高字
作者：陈深
朝代：元
体裁：古风

残阳古城曲，岌岌荒台高。不知何年创，尚尔结构牢。青山拥危楯，白水环空壕。美哉此山溪，惨澹悲雄豪。当时一战霸，意气何矜骄。蛾眉坐倾国，忠魄随怒潮。空馀故宫苑，寒雀飞野蒿。佳辰晤良友，清眺舒烦劳。夕风振丛薄，鸿雁中天号。永怀五湖客，一舸凌云涛。浩歌沧浪词，愿言从游遨。
孤凤篇上静轩阎学士
作者：陈深
朝代：元
体裁：古风

南山有孤凤，丹羽何葳蕤。朝餐琼树实，夕饮天津池。岐阳曾一鸣，千载今无期。将从和风翔，俯视尘壤卑。粱藻匪君食，枳棘匪君栖。遐举昆丘阳，肯为云萝羁。坐迟箫韶成，振翮还来仪。
宿真元观
作者：陈深
朝代：元
体裁：七言律诗

汎汎春风湖上舟，幽寻不觉到瀛洲。碧桃花落门前地，翠柳阴垂水际楼。半夜鹤鸣松院静，一天星照石池幽。瑶林疑有神仙隐，愿得相从物外游。
寄东皋叟
作者：陈深
朝代：元
体裁：七言律诗

移家东去寄田庐，始见高情与世疏。爱酒定从焦革饮，卜邻应近仲长居。天寒扫雪催煎茗，秋雨临溪命罩鱼。静里独全山野乐，人间荣利不关渠。
寄题天与清香台
作者：陈深
朝代：元
体裁：古风

芳园矗层台，宛在江之曲。何年植琼树，粲粲纷在目。美人芙蓉裳，超遥处空谷。时登月中观，玩此枝上玉。幽芳忽吹来，妙契心自足。维皇岂虚畀，真意盖有属。夜阑耿无眠，霜霰天地肃。寥寥翠禽语，葱昽晓光旭。
寿元俞治中
作者：陈深
朝代：元
体裁：古风

凯风荡清淑，秦溪钟妙英。世德裕后远，盛年振清声。余昔客君家，君甫十二龄。期君世济美，事业如甘卿。微言副深望，荣涂践修程。东吴大藩地，政繁任匪轻。剸裁得终贾，游刃新发硎。勉奉兢兢戒，毋著赫赫称。临下必以庄，事上必以诚。勤劳慎细事，惠爱苏疲氓。制动由静一，养心贵和平。尝闻公辅量，允矣王休徵。
寿金仁叟
作者：陈深
朝代：元
体裁：古风

娇黄著柳回东风，玉霙协瑞飞璇穹。金猊嘘暖香雾濛，铜槃蜜炬光如虹。尊前笑挹南极翁，海桃压袖朝霞红。苍苍五桂云巃嵷，南山翠色摩青空。仁者静寿如山崇，世间凡语难形容。
小园即事
作者：陈深
朝代：元
体裁：七言绝句

淡黄杨柳著烟轻，细草茸茸衬屐行。行到水边心会处，夕阳一树杏花明。
慰陆子顺丧偶
作者：陈深
朝代：元
体裁：古风

岁晏登禹陵，山水清游纵。回舻舣西湖，埙篪谐伯仲。旅窗灯焰青，炊臼感幽梦。绝弦闻遗声，据藜发哀恸。重怜游子情，惧乏尊章奉。凄风动虚幌，斜月照飞栋。芳胶解钿朵，流尘昏翠凤。荀香怅未歇，潘诗应屡讽。孤兽骇哀鸣，离禽感幽哢。蒙庄亦何人，傲倪自惊众。遗情信良难，至理堪折衷。
我思古人
作者：陈深
朝代：元
体裁：古风

繄古人之寥寥兮，夫何思之弗谖。蹇余生之独后兮，曾不得与之周旋。旷斯世而勿见兮，故增欷而永叹。抚遗籍而玄览兮，幸所闻之可尊。彼丹心之耿著兮，谅虽亡而实存。苟溯风而遐契兮，尚何有于古今。览元化兮无穷，感徂景兮如驶。余发兮种种，余怀兮亹亹。驷黄虬兮遐征，仰超然之高轨。猗圣言兮如天，至道兮如海。超鸿濛兮何极，窥浩茫兮无涘。孰导余以正适兮，遵坦涂而容曳。惟谅友之昭昭，庶订余之愦愦。呜呼噫嘻，古之人兮，惠我无疆。忽不见兮心之伤，余之思兮曷云其忘。往者不可及，来者犹可望。非夫君之相和兮，谁逍遥以徜徉。
挽沈氏母夫人
作者：陈深
朝代：元
体裁：五言律诗

允矣夫人德，传家庆有馀。生存黄鹄操，死葬白龙居。落月沉沧海，浮云散太虚。曾为陶侃客，酹酒重欷歔。
挽王伯英
作者：陈深
朝代：元
体裁：五言律诗

之子尤谦抑，亲曾奉酒卮。怀才嗟未用，抱疾竟难治。岁暮风霜惨，天寒草木萎。壮年今已矣，慷慨有馀悲。
挽褚雪巘高士
作者：陈深
朝代：元
体裁：五言律诗

矫矫环中叟，清强八十馀。平生山水趣，尽力老庄书。黄鹄人间世，白云天上居。蕉花吹又落，回首一欷歔。
春日即事
作者：陈深
朝代：元
体裁：五言律诗

忽忽春将晚，幽窗趣亦佳。山蜂时入座，野鼠昼缘阶。俗事何能已，浮生信有涯。庄书读一尺，聊复散幽怀。
晓望吴城有感
作者：陈深
朝代：元
体裁：七言律诗

呜呜寒角动城头，吹起千年故国愁。才见专诸操匕首，旋闻西子载扁舟。霜寒古寺钟声早，月落南园树影秋。一笑浮华易盈歇，白云长在水东流。
晚步
作者：陈深
朝代：元
体裁：五言律诗

偶偕二三子，曳履古城阴。远慕求羊迹，永怀江海心。残阳隐深巷，积雨歇高林。自笑黄荂曲，那追白雪吟。
曹叔时见过索饯篇
作者：陈深
朝代：元
体裁：古风

泄云蒙朝日，微雨沾庭除。幽人掩关卧，门外无来车。曹子别经岁，枉道过我庐。谓余抱文艺，胡为守乡闾。余曰匪高尚，褊性涉世疏。上奉白发亲，馀暇读我书。岂如叔时甫，妙年美名誉。词华烂絺绣，问学滋新畬。奉子一卮酒，聊为谭斯须。威凤翔高阁，逸骥腾云衢。及时树远业，临事毋踟蹰。
次韵叔时述怀
作者：陈深
朝代：元
体裁：七言律诗

文学渊源百行馀，浮誇深陋汉相如。性灵偏爱居山水，才大难堪奉简书。毛义仕来身暂屈，扬雄老矣计全疏。强颜微禄营甘旨，已约烟霞共结庐。
次韵子封承之游桃花坞二首
作者：陈深
朝代：元

二仲相从共此遨，濛濛花气袭征袍。几家绿暗藏深坞，一径红芳落野桃。春色暗随流水去，客怀空逐暮云高。临溪忽动秦源兴，应叹浮生何太劳。闾门行乐送韶华，闲访城阴野老家。黄蝶得晴飞菜叶，翠禽隔浦啄桃花。衡门倒屣临官路，古渡横舟阁浅沙。亦有诗人时一到，醉吟行尽夕阳斜。
次韵子封承之游桃花坞二首·其二
作者：陈深
朝代：元
体裁：七言律诗

闾门行乐送韶华，闲访城阴野老家。黄蝶得晴飞菜叶，翠禽隔浦啄桃花。衡门倒屣临官路，古渡横舟阁浅沙。亦有诗人时一到，醉吟行尽夕阳斜。
次韵王松陵
作者：陈深
朝代：元
体裁：七言律诗

江上青山拥县城，江头结屋放歌行。散人昔有陆鲁望，处士今无祢正平。万顷云涛聊自赏，百年肝胆定谁倾。何时适有扁舟兴，趁得垂虹夜雪晴。
次韵赠友
作者：陈深
朝代：元
体裁：五言律诗

柴门饶野兴，不逐世浮沉。父子诗书乐，山林木石心。玩云联晚句，卧雪拥寒衾。又欲移家去，幽栖恐未深。
次韵赠钱德钧
作者：陈深
朝代：元
体裁：五言律诗

嗜书仍好古，亹亹一生心。搜抉无遗隐，幽忧不废吟。云鸿渺何许，烟海浩难寻。怅望高深意，秋空起暮阴。
次韵陆承之寒夜有怀
作者：陈深
朝代：元

客心惊岁暮，不奈送愁频。茅屋夜来雪，梅花江上春。驱车断行旅，闭户有高人。奚待扁舟兴，风期暗与亲。壮志寥寥在，流年冉冉催。寒灯和梦照，暗雨挟愁来。白雪词难和，青山首重回。夜阑浑不寐，慨想陆机才。
次韵陆承之寒夜有怀·其二
作者：陈深
朝代：元
体裁：五言律诗

壮志寥寥在，流年冉冉催。寒灯和梦照，暗雨挟愁来。白雪词难和，青山首重回。夜阑浑不寐，慨想陆机才。
次韵陆承之岁暮述怀
作者：陈深
朝代：元
体裁：古风

茝鸡晨先鸣，络纬夜虚织。物情固有殊，亦各竞时急。遥遥丘中士，荆扉昼常闭。赋诗悲徂年，开卷怀往昔。廓然一言得，不愿千金易。大江流汤汤，白日如过翼。虚堂拂朱弦，再鼓三叹息。西山遗清风，颍水有奇迹。勖哉望前修，猛志庶可及。自当葆天和，政不慕人益。
次韵高龙洲入道
作者：陈深
朝代：元
体裁：五言律诗

轩车绝华念，野服遂幽情。白鹭临溪迥，玄蝉馀露清。弃家师季伟，莳药友通明。且结烟中客，谁论世上名。
水龙吟·此翁疑是香山
作者：陈深
朝代：元
体裁：词

此翁疑是香山，老来愈觉才情富。天孙借与，金刀玉尺，裁云缝雾。一曲阳春，樽前惟欠，柳蛮樱素。对苍松翠竹，江空岁晚，伴明月、倾芳醑。深谷修兰楚楚。续离骚、载歌初度。麻姑素约，天寒相访，遗余琼露。拟借青鸾，吹笙碧落，采芝玄圃。奈玉堂催召，文园醉叟，草凌云赋。
江上
作者：陈深
朝代：元
体裁：五言律诗

放迹清江上，悲歌惜岁穷。孰能回白日，我欲问苍穹。天地遗民老，山河霸业空。清愁无著处，卷入酒杯中。
汤梅山为道士归吴还山赋一诗以饯
作者：陈深
朝代：元
体裁：七言律诗

三年独向孤山住，应为梅花滞水滨。沧海鹤归空有语，荒城草长又逢春。芝田火暖丹砂熟，松峤花香白酿新。安得与君俱隐去，烟萝深处著闲身。
洞仙歌·银波湛碧
作者：陈深
朝代：元
体裁：词

银波湛碧，遥泛仙槎早。婺宿荧煌瑞云晓。庆芳传丹桂，欢动连枝，称寿处，一簇蓬莱翠窈。步虚声宛转，清澈瑶坛，疑是钧霄凤音渺。正金姥、礼虚皇，天阶净，凉入绡衣风袅。想金书、秘字赐长生，进九酝霞卮，练颜长好。
济南赵君成南使羁留三纪得还其犹子录其遗事求诗为赋一绝
作者：陈深
朝代：元
体裁：七言绝句

三十六回秋月明，年年望断雁南征。苏郎皓首还乡去，愧杀当年李少卿。
深居
作者：陈深
朝代：元
体裁：五言律诗

闭关屏人事，褊性乐深居。琴罢更无事，昼长宜读书。粉墙苔色古，柽案竹行疏。渐喜相知少，门无冗客车。
澄虚观玉皇阁次韵
作者：陈深
朝代：元
体裁：七言律诗

岿然高阁镇吴州，妙手应烦玉斧修。万叠红云凝宝座，一轮白日抱璚楼。濛濛灏气疑浮蜃，炯炯神光远射牛。终待留侯辞富贵，还来相伴赤松游。
王太古偕游灵岩余以事中止先还
作者：陈深
朝代：元
体裁：五言律诗

峭峭孤峰起，苍寒倚太虚。尚嫌凡子到，那被美人污。霸业消磨尽，浮屠突兀居。凭高怕凄怆，兴尽即回舻。
登阳山妙凈院
作者：陈深
朝代：元
体裁：五言律诗

野寺虽牢落，山僧亦自如。幽栖邻虎空，灵迹近龙居。地胜轩楹古，天寒草木疏。凭高望城郭，把酒一欷歔。
简秦章甫
作者：陈深
朝代：元
体裁：古风

楚楚洛阳生，清介常寡与。宦游江之南，移家寄吴渚。辛勤奉旨甘，言动无过举。阳春万物新，霈泽均施普。乘风方高翔，摧翅堕网罟。飞文中善类，横逆夫孰禦。白日照丹心，皦皦中自许。有能辨冶长，终然脱石父。操存谅深固，夷险咸善处。涉难知弥明，履变德益聚。静探元化心，忧患真玉汝。
舟行邂逅周西园出示迴文诗就次韵
作者：陈深
朝代：元
体裁：七言律诗

游遨适兴随幽境，笑语相逢忽并船。流急溅袍飞带雨，岸回迷草暗浮烟。楼高近水涵飞鸟，树密藏云咽恨鹃。愁破已空尊酒绿，醉吟同眺晚晴天。
范公农圃堂
作者：陈深
朝代：元
体裁：七言律诗

振屐重来事已非，却怜清景不相违。晴湖尽属盟鸥乐，夜月还惊化鹤归。万里吴船空野水，百年庾宅尚斜晖。醉哦昔日三高些，千载何人复见几。
虞美人·题玉环玩书图
作者：陈深
朝代：元
体裁：词

玉搔斜压乌云堕。拄颊看书卧。开元天子惜娉婷。一笑嫣然何事、便倾城。马嵬风雨归时路。艳骨销黄土。多情谁写画图中。江水江花千古、恨无穷。
西江月·制香
作者：陈深
朝代：元
体裁：词

龙沫流芳旎旎，犀沈锯削霏霏。薇心玉露练香泥。压尽人间花气。银叶初温火缓，金猊静袅烟微。此时清赏只心知。难向人前举似。
贺新郎·寿黄春谷，时自南州过浙右相宅，合卺有期，适逢寿日
作者：陈深
朝代：元
体裁：词

丹凤翔云表。览德辉、翩然飞下，翠蓬仙岛。银汉无声天似水，昨夜新凉多少。听一曲、琼箫音渺。千尺秦台凌空峻，见一双、翠羽先飞到。披紫雾，揽瑶草。风流别乘当英妙。对江山、掀髯把酒，浩歌长啸。绿发公侯何足浼，自是无双才调。况槐阴、青青天杪。月殿姮娥云深处，近清秋、丹桂催开早。斟绿醑，戴花帽。
贺胡西轩入道
作者：陈深
朝代：元
体裁：七言律诗

世外尘霞净绮纨，天风吹梦绕笙鸾。清名久上丹台箓，散秩新除紫府官。九酝霞觞分帝所，千秋银榜表仙坛。蔡经一见心相契，应许亲传蜕骨丹。
赋月中桂
作者：陈深
朝代：元
体裁：五言律诗

天上何年种，婆娑碧树幽。根盘蟾窟古，花落鹫峰秋。祇恐冰轮碍，时烦玉斧修。素娥久延伫，攀折使人愁。
赋桂山
作者：陈深
朝代：元
体裁：七言绝句

小山桂树碧云西，三叠琴心月未低。曲罢便乘苍凤去，广寒琼榜要新题。
赠吴江学掾
作者：陈深
朝代：元
体裁：七言律诗

万丈垂虹阿那边，君来山水愈清妍。洞庭云气浮樽俎，震泽涛声答诵弦。汀柳垂遮灵运笠，江花飞落广文毡。此行适有稽山兴，漫系春风载酒船。
赠周山人
作者：陈深
朝代：元

床头曾不置黄金，野褐纶巾善陆沉。七十康强疑有道，一毫荣辱不惊心。草根露冷沾芒屦，柏子烟清暖布衾。时启青囊看山水，行歌行入白云深。郭范寥寥数百年，地仙还复出人间。豁开天外一双目，看尽江南千万山。玉指暗攒乌兔定，金盘活捉虎龙环。我今欲卜神仙宅，雾豹何妨露一班。
赠周山人·其一
作者：陈深
朝代：元
体裁：七言律诗

床头曾不置黄金，野褐纶巾善陆沉。七十康强疑有道，一毫荣辱不惊心。草根露冷沾芒屦，柏子烟清暖布衾。时启青囊看山水，行歌行入白云深。
赠周山人·其二
作者：陈深
朝代：元
体裁：七言律诗

郭范寥寥数百年，地仙还复出人间。豁开天外一双目，看尽江南千万山。玉指暗攒乌兔定，金盘活捉虎龙环。我今欲卜神仙宅，雾豹何妨露一班。
赠孝廉
作者：陈深
朝代：元
体裁：五言律诗

海内知名士，乘时各树勋。辞华咸汇进，节行乃今闻。清月升林表，白华开水濆。缅怀纯茂德，遥睇楚山云。
赠张受益检校
作者：陈深
朝代：元

山水经行遍，萧闲吏隐情。剑寒光不泯，鹤老骨逾清。倾盖逢知己，论诗盍让卿。从来说张祐，不是浪传名。德刑相济用，自古意尤深。肃杀冬神令，慈祥使者心。月明清驿路，风色定寒林。善政民应化，毋忘鲁叟箴。
赠张受益检校·其一
作者：陈深
朝代：元
体裁：五言律诗

山水经行遍，萧闲吏隐情。剑寒光不泯，鹤老骨逾清。倾盖逢知己，论诗盍让卿。从来说张祐，不是浪传名。
赠张受益检校·其二
作者：陈深
朝代：元
体裁：五言律诗

德刑相济用，自古意尤深。肃杀冬神令，慈祥使者心。月明清驿路，风色定寒林。善政民应化，毋忘鲁叟箴。
赠恒斋葛太医
作者：陈深
朝代：元

吴下谦谦抱朴孙，妙年应遇长桑君。素心皦皦恒如月，一寸灵苗手自耘。人间无地不巇嵚，刺眼医门剑戟森。操术不为流俗变，始知夫子有恒心。少小烟霞痼疾深，已将钟鼎等山林。年来更有耽玄癖，烦向膏肓为一针。
赠恒斋葛太医·其三
作者：陈深
朝代：元
体裁：七言绝句

少小烟霞痼疾深，已将钟鼎等山林。年来更有耽玄癖，烦向膏肓为一针。
赠恒斋葛太医·其二
作者：陈深
朝代：元
体裁：七言绝句

人间无地不巇嵚，刺眼医门剑戟森。操术不为流俗变，始知夫子有恒心。
赠道眼相士
作者：陈深
朝代：元
体裁：古风

岳生年少精悍姿，双眸照人烱秋水。气直云天亦自奇，口谭风鉴政可喜。一鹗盘空势轻矫，夕风吹波云欲起。海岸相逢话不休，一笑人间五百祀。方瞳祗合相山中，燕颔自堪侯万里。人生出处难豫期，浮云变化无穷已。巫咸一去不可追，归来心服壶丘子。
赠陆稼村
作者：陈深
朝代：元
体裁：七言律诗

风雨鸡鸣江上村，祇今遗叟几人存。煎茶陆羽忘尘世，学稼樊迟老圣门。百尺苍松心不朽，千年古井水无浑。丹崖翠壁何从见，一笑相逢醉竹根。
送信甫之江东
作者：陈深
朝代：元
体裁：七言律诗

僦屋吴城不厌贫，江东初奉荐书新。壮年才略须名世，异国光阴肯滞人。官舍草生三月晚，遗宫花落六朝春。到时公事期程暇，应有新诗寄我频。
送冯茂叔分教丰城
作者：陈深
朝代：元
体裁：五言律诗

晋朝雷焕地，君去是清游。神物今何处，沧江空自流。客程二千里，吾道一扁舟。徐孺祠前过，汀蘋为荐羞。
送刘梅溪游句曲
作者：陈深
朝代：元
体裁：七言律诗

华发萧萧两鬓秋，醉眠花竹旧风流。天心桥畔行将老，地肺山中隐去休。半岭白云容可玩，一庵明月尚空留。西风趣赴方台约，岩下遥看二老游。
送周必明北上
作者：陈深
朝代：元
体裁：古风

天寒霜霰繁，岁晏日月驶。周子何仓皇，孤征诣燕蓟。寥寥抱遗经，皦皦蓄幽志。青云既交荐，白首期一试。苍松多劲枝，老鹤负奇气。扶摇信可抟，高冥不难致。泮林日彫疏，子衿气沦替。侧伫典型人，复理俎豆事。明年候薰风，矫首江南澨。愿偕鲁诸生，敬揽叔孙袂。
送悦心北上
作者：陈深
朝代：元
体裁：七言律诗

便乘天骥上通逵，笑拂吴钩气益奇。徐庶交游尽名士，王维才艺重当时。西风星斗寒芒动，落日川原秋兴悲。莫向黄金台上望，霸图消歇草离离。
送曹叔时归淮东
作者：陈深
朝代：元
体裁：古风

羲农去我远，醇风日以浇。遗经秘幽旨，千载空寥寥。濂洛导其源，百川始东朝。我生性颛蒙，望道弥坚高。针砭无良友，穷居困烦嚣。东平曹叔子，妙年振英翘。古心默相契，一语神情超。高堂奏绿绮，长空激商飙。谭玄探要妙，力学锄虚骄。方期拾瑶草，归袂何飘飖。淮水白浩浩，楚山青遥遥。相思意无尽，赠子一长谣。
送沈彦楚
作者：陈深
朝代：元
体裁：古风

清才不数见，世固未易识。如玉在荆山，落落混于石。沈君义兴彦，恨我未良觌。陆子不妄交，称许斯为得。况有阙里孙，延之致经席。比聆道吴阊，捧檄建德国。高歌诵唐虞，诸子有矜式。严滩浩烟霞，山水澄鲜碧。暇日一登临，清赏慰愁寂。
送潘臞斋赴会稽讲席
作者：陈深
朝代：元
体裁：七言律诗

四十臞仙鬓未班，谭经海上看青山。曹江齑臼漫难读，禹庙梅梁去自还。叠嶂晓晴诗笔锐，平湖风定酒船闲。曾闻百粤多奇士，暇日清游盍叩关。
送王从政赴番昜慈湖讲席
作者：陈深
朝代：元
体裁：五言律诗

杨子清而粹，遥遥江汉灵。无人继绝学，有客抱遗经。霜冷鸿飞碛，秋晴马在坰。东逢山似象，回首静仪刑。
送耕存大参使日本
作者：陈深
朝代：元

东隅久不庭，抗疏出忠诚。不惮殊方使，期休四海兵。长虹贯日白，巨鹢压波清。笑下扶桑国，归来致泰平。陆贾初驰诏，终军已请缨。上方颛委任，南国诵威名。挂席鹏风顺，敲舷蚌月明。阳侯应拱护，不遣海涛惊。
送范竹所赴吴江学职
作者：陈深
朝代：元
体裁：五言律诗

多士乘时出，亨涂志业优。名家传旧学，文治佐新州。六月江湖冷，三山风雨秋。应怀霸越祖，落日望扁舟。
送许希元尉德清
作者：陈深
朝代：元
体裁：古风

士生天壤内，所抱者奇气。当观人品高，岂尚名爵贵。子真第一流，沦迹南昌尉。至今疑仙去，风节照百世。希元人中豪，未识我深愧。尝闻畜爱马，童子刺而毙。略不动声色，度量有馀地。岂易议浅深，是固余所畏。陆子少许可，欣然纪其事。迩聆尉山邑，芒刃聊小试。苕水清且迅，苕民号难治。愿言化以德，勿但施法制。令闻起在今，微言毋我弃。
送赵仲明还山东
作者：陈深
朝代：元
体裁：五言律诗

东吴隐散曹，解印脱烦劳。案上留丹诀，樽中有白醪。北风淮水疾，落日太行高。遥睇云飞处，归心正郁陶。
送邓觉非赴金陵学职
作者：陈深
朝代：元
体裁：七言律诗

城南不得遂相羊，又著纶巾出草堂。李白杯中停月影，米家船上贯虹光。西来江水知乡近，北望淮山引兴长。应傍荆公祠下过，向来松竹尚苍苍。
送释存游苕川兼怀子昂学士
作者：陈深
朝代：元
体裁：古风

吴兴山水邦，杳蔼云气萃。冈峦抱萦回，溪流泻清驶。逍遥烟中客，缥渺云际寺。振锡赴幽寻，揽袂接遐契。是时秋正中，旷朗天宇霁。明月射神珠，光彩难自閟。渔歌和遗音，茶经诧幽事。欲从烟屩游，苦为尘鞅系。缅怀金坡英，归来云壑媚。采采白蘋花，因风为遥寄。
邻圃求桂花并收坠英
作者：陈深
朝代：元

万里西风桂树秋，蟾宫云箔夜香浮。何当净洗红尘梦，乞取一枝遮醉眸。收拾残英捣作汤，小山风味不能忘。敢烦即遣苍头去，扫取黄金一斛强。
邻圃求桂花并收坠英·其二
作者：陈深
朝代：元
体裁：七言绝句

收拾残英捣作汤，小山风味不能忘。敢烦即遣苍头去，扫取黄金一斛强。
重玄寺旃檀林桂花
作者：陈深
朝代：元
体裁：古风

有桂生祇园，团团拥旌盖。灵根挺盘错，翠色深晻蔼。疑从鹫峰移，迥与峨石对。商飙动阊阖，夜气凝沆瀣。清芬弥六合，芳意函纤芥。华飘广寒府，金布如来界。天空氛翳灭，囧囧凉月挂。幽人夜禅起，净想须脱解。清游时独行，真赏聊自爱。妍华易销落，徒抱贞心在。苍鸾宁复来，临风发深嘅。
陇西太夫人八十寿
作者：陈深
朝代：元

恒山镇朔野，积翠凌太虚。中有仙子宅，霞光抱云居。怡怡伯阳姥，八十颜犹朱。神交殷玉女，秘字传金书。逍遥人间世，静寿仙者徒。令子返乌哺，专城绾菟符。金章映彩服，锦障承雕舆。前有命妇掖，后有玄孙扶。春风溢慈幄，晓日晖庆图。海桃摘霞实，灵芝掇云腴。南山为尔寿，北斗为尔？。人生天壤内，菽水欢有馀。矧兹寿且贵，身与五福俱。厚德获隆报，彼苍默相孚。诗人颂燕喜，此乐不可渝。
雪后游石湖
作者：陈深
朝代：元
体裁：七言律诗

众峰戴雪玉崔嵬，风定湖光镜面开。山色可堪西子笑，溪声曾送越兵来。天寒野水摇孤艇，日落浮图对古台。回首风尘翳城阙，愁来谁伴倒清罍。
题习斋先生扇上画
作者：陈深
朝代：元
体裁：六言诗

石罅修篁萧爽，水边老树槎牙。气味与翁相似，岁寒长对苍华。
题唐圉人调马图
作者：陈深
朝代：元
体裁：七言绝句

飞龙天厩隘云稠，一匹骄驰掣电流。枥下髯奴真厮养，眼中元不识骅骝。
题山水扇
作者：陈深
朝代：元

青山绿树蔽层楼，应有高人隐一丘。客子门前过何急，古今行役未曾休。江上层峰拥翠螺，人烟隐隐见岩阿。泊舟二子登平陆，遮莫风波奈尔何。
题山水扇·其一
作者：陈深
朝代：元
体裁：七言绝句

青山绿树蔽层楼，应有高人隐一丘。客子门前过何急，古今行役未曾休。
题山水扇·其二
作者：陈深
朝代：元
体裁：七言绝句

江上层峰拥翠螺，人烟隐隐见岩阿。泊舟二子登平陆，遮莫风波奈尔何。
题扇上画
作者：陈深
朝代：元

老树千年古，精灵变化奇。纯阳有道士，犹且被渠知。古木排山立，幽窗傍水开。直疑林处士，独棹小舟回。
题扇上画·其一
作者：陈深
朝代：元
体裁：五言绝句

老树千年古，精灵变化奇。纯阳有道士，犹且被渠知。
题梁中砥诗画图
作者：陈深
朝代：元

山昏归云敛，叶落夕飙骤。疏松漏微月，清光照岩窦。烟中二仙师，一笑欣邂逅。行行扑空翠，杖屦相先后。清景适与期，得句若天授。画成诗逾绝，开卷消鄙陋。如饮中泠泉，可咽不可？。我怀陶贞白，日夕梦三秀。何年卓茆庵，饵朮衍遐寿。
题梅图
作者：陈深
朝代：元
体裁：古风

玉妃还绛阙，委佩烟江滨。瑶华振英采，照曜山水春。海若不敢受，谓是天上珍。掌管倩姮氏，封护烦滕神。风标二公子，素服靓且新。邂逅蓬莱使，翩然与相亲。画师何从见，泚笔开清真。数幅悬高堂，一洗凡格尘。我欲商妙语，唤起逋仙人。
题沈华溪诗集
作者：陈深
朝代：元
体裁：五言律诗

暑夕坐无寐，把君诗独谣。才堪敌冰柱，韵不减江䖴。瘴海三年隔，风沙万里遥。相逢欣有得，倾箧尽琼瑶。
题潘臞斋容安书院
作者：陈深
朝代：元
体裁：五言律诗

屋上即青山，柴扉镇日关。烟霞三径足，天地一身闲。归去词堪和，閒居赋可删。箪瓢差自乐，高视眇尘寰。
题画扇骑驴踏雪
作者：陈深
朝代：元
体裁：五言绝句

雪没驴腰白，行行诗兴催。不因太清绝，那肯犯寒来。
题秋塘图二首
作者：陈深
朝代：元

寒塘净如镜，云冷水荭秋。溪鸟无情物，悠悠不解愁。水落秋菰老，夕寒烟树微。绝怜双白鹭，飞去似知几。
题秋塘图二首·其一
作者：陈深
朝代：元
体裁：五言绝句

寒塘净如镜，云冷水荭秋。溪鸟无情物，悠悠不解愁。
题秋塘图二首·其二
作者：陈深
朝代：元
体裁：五言绝句

水落秋菰老，夕寒烟树微。绝怜双白鹭，飞去似知几。
题秋塘小景
作者：陈深
朝代：元
体裁：五言绝句

寒溪上下碧，水鸟去来轻。衰柳伤秋色，应知画不成。
题郑柏窗所藏莲社图
作者：陈深
朝代：元
体裁：古风

白莲生清池，至洁尘不污。当时取名社，亦以清净故。乐国初无有，莽莽果何处。陶公寄醉乡，盖深得其趣。公何挽不入，谢何推不去。远师信高识，心杂固不取。盗循彼何人，一见乃深许。士固未易知，身名期岁暮。遗风惊千祀，流落见缃素。永怀名山游，乐与善人遇。匡庐青拂天，江水日东骛。我将解世缠，已办登山具。载酒酹渊明，问津桃源路。
题钱舜举写生五首 其二 青瓜
作者：陈深
朝代：元

苍然蓝田姿，幽怀瑩冰雪。邂逅青门翁，曾救人间暍。
题钱舜举写生五首 其四 菊花
作者：陈深
朝代：元
体裁：五言绝句

百卉尽摇落，独傲清霜里。披榛见黄花，渊明元不死。
题钱舜举写生五首·石榴
作者：陈深
朝代：元
体裁：五言绝句

万里乘槎来，锦衣惊昼炫。相逢秋风中，忽发一笑粲。
题钱舜举写生五首·石榴
作者：陈深
朝代：元

万里乘槎来，锦衣惊昼炫。相逢秋风中，忽发一笑粲。苍然蓝田姿，幽怀瑩冰雪。邂逅青门翁，曾救人间暍。翩翩凌波仙，静挹君子德。平生出处同，相知不易得。百卉尽摇落，独傲清霜里。披榛见黄花，渊明元不死。秘矣宫中戏，人间那得窥。开图付一笑，能不类儿嬉。
饯杨世章
作者：陈深
朝代：元
体裁：七言律诗

阿章年少懋才猷，柏府当年与赞筹。高卧久无求仕想，闲曹聊作读书谋。风烟坐度吴江晚，山水重探禹穴幽。正喜相逢又相别，飞花不分洒离愁。
三洲岩
作者：陈煜
朝代：元
体裁：五言律诗

三洲岩洞胜，名里岭东西。拂拭濂溪字，摩挲玉局题。高明快观览，历落费攀跻。恍若登仙举，归来兴欲迷。
绝句二首
作者：陈爱山
朝代：元

宝鼎香销沈水烟，碧纱春帐薄如蝉。洞章吟罢愁成海，人在阑干月在天。窗畔香云暗碧纱，平分午睡不禁茶。相思在望登楼怯，一树木棉红尽花。
绝句二首·其一
作者：陈爱山
朝代：元

宝鼎香销沈水烟，碧纱春帐薄如蝉。洞章吟罢愁成海，人在阑干月在天。
绝句二首·其二
作者：陈爱山
朝代：元

窗畔香云暗碧纱，平分午睡不禁茶。相思在望登楼怯，一树木棉红尽花。
题凤山古寨
作者：陈牧隐
朝代：元

保障当年建义旗，凤山磐石绕汤溪。英雄战垒今何在，万古鸦声对落晖。
贺新郎·残词见呜鹤余音卷四
作者：陈益之
朝代：元

满酌开怀酒。算人生、不如意事，十常八九。造化小儿真厮戏，到了翻前覆后。谩只向、尘中奔走。多满时贤口。
万岁山侍宴
作者：陈益稷
朝代：元

碧汉鸣鸾隔世尘，玉京开宴会星辰。舞回鳌背三山雪，酒上龙颜万国春。物被仁风荣御苑，水涵圣泽溢天津。越南羁旅陪宾列，咫尺光瞻日月新。
上都回宿赤城站
作者：陈益稷
朝代：元

涂山执玉会诸侯，宴罢回程宿岭头。白海雨来云漠漠，赤城秋入夜飕飕。皇图万里乾坤阔，客路几年身世浮。驿吏惊呼诗梦破，一声鸡唱隔云州。
大明殿侍宴
作者：陈益稷
朝代：元

班陪玉笋侍红云，日表熙熙瑞气温。万派朝宗沧海阔，众星环拱紫宸尊。雍容湛露歌诗什，彷佛钧天入梦魂。孤孽秋毫皆帝力，愿殚忠赤报深恩。
巴陵雨中
作者：陈益稷
朝代：元

鸦拂平林雁阵空，黄花行李老秋风。如何一夜江南梦，尽在巴陵细雨中。
挽卜怜吉歹河南王
作者：陈益稷
朝代：元

哲人萎矣栋梁倾，回首西风涕暗零。三世功名今古史，百年过客短长亭。手扶红日名犹在，身就黄粱梦不醒。记取汾阳旧勋业，紫薇留种继芳馨。
春风楼
作者：陈益稷
朝代：元
体裁：七言律诗

突兀重檐倚碧空，一间虚白四玲珑。马嘶古渡江村晚，鹤翥孤城海峤风。万顷波涛帆影外，两城烟雨角声中。朗吟人在清高处，拱北丹心列宿同。
秋晚睡觉
作者：陈益稷
朝代：元

海水盈盈漏转筹，霜风吹角出谯楼。梦残淡月五更晓，心远孤云万里秋。玉帛几年宾上国，诗书半出老中州。平生事业浑如昨，无奈青灯照白头。
谢青宫赐酒
作者：陈益稷
朝代：元

黄封星使控麒麟，腾踏高风拂路尘。仙醴酿成天上露，宫壶分赐腊前春。恩沾南纪波涛阔，气转东皇草木新。拜彻雍容歌既醉，遥瞻鹤禁喜津津。
送元明善赴京
作者：陈益稷
朝代：元

江流脉脉草离离，黄鹤矶头酒一卮。报国寸心怜我老，论交半面识君迟。正当重鼎调梅日，又是长亭折柳时。满载诗书归路稳，凤城依约更相期。
送李龙川平章赴阙
作者：陈益稷
朝代：元

雪满长亭酒满斟，楚山千叠水千寻。梅青半识平生面，桐老相知太古心。雁影南楼孤月冷，马头北阙五云深。二毛越叟情无限，独向南窗袖手吟。
送驾至上都过关口而回
作者：陈益稷
朝代：元

控辔追随宝马群，古长城外送金根。仙踪缥缈鸾声远，客路崎岖燕尾分。喜见重瞳开日表，何劳八翼梦天门。梅岩有约人知不？几处朱阑看白云。
鄂馆书怀
作者：陈益稷
朝代：元

萧然孤馆起凄风，半壁青灯照病容。滴碎秋心窗外雨，敲残晓梦枕边钟。衡阳雁断三千路，巫峡猿啼十二峰。不尽关山回首处，暮云叠叠水重重。
驻马渡头
作者：陈益稷
朝代：元

大别山头汉口前，吴王矶下沔城边。立残秋水隔滩鹭，噪落夕阳何处蝉？赤壁冷烟销魏卒，黄州淡月照坡仙。英雄潇洒名俱在，我爱狂吟不愧天。
驾畋柳林随侍
作者：陈益稷
朝代：元

仙仗平明拥翠华，景阳钟发海东霞。千官捧日临春殿，万骑屯云动晓沙。白鹞韝翻山雾薄，黄龙旗拂柳风斜。太平气象同民乐，南北梯航共一家。
卫源怀归
作者：陈祐
朝代：元
体裁：七言律诗

功名场上日奔忙，北去南来十五霜。海岳厚恩惭未报，莼鲈佳兴偶难忘。一身自觉妨贤路，万事宜收入醉乡。尘土满缨思一濯，苏门山下有沧浪。
琴台书事
作者：陈祐
朝代：元
体裁：七言绝句

四郊麰麦接云平，绿野人家晓又耕。怪得公堂人讼简，闾阎原有读书声。
老农二首·其一
作者：陈祐
朝代：元
体裁：七言律诗

北疃南庄几老翁，力田还与子孙同。仓箱岁计西成后，水土君恩北望中。磁瓮瓦盆轰夜饮，村箫社鼓贺年丰。醉归不记匡床卧，月上颓垣草屋东。
老农二首·其二
作者：陈祐
朝代：元
体裁：七言律诗

飘萧双鬓似飞蓬，朴野中存太古风。雨宿云耕为出处，麦秋蚕月见穷通。雍熙自入唐虞化，隐钓能谈禹稷功。马首不知缘底事，洗杯来寿使君公。
句
作者：陈秀峻
朝代：元

三世八丧千古痛，一身万里百年孤。
登岳阳楼
作者：陈秀峻
朝代：元
体裁：七言律诗

楼高百尺倚云端，扶病登临试一看。望眼直穷燕塞远，吟肠须贮洞庭宽。乌沈谷口千林暝，龙战波心六月寒。多少羁怀无处话，平芜漠漠水漫漫。
句
作者：陈绎曾
朝代：元

处士近来恩例别，麻鞋一对当蒲轮。
壶山寺
作者：陈维祯
朝代：元
体裁：七言律诗

上方台殿蔼苍苍，及此春游兴倍常。看竹解题高士句，寻山还宿远公房。径花故点青山色，潭雨新经细草香。欲问虚空身外性，鹧鸪啼处又斜阳。
君子亭
作者：陈聚
朝代：元
体裁：七言律诗

闻君结屋沧江上，万竹青青带薜萝。满谷风声秋不去，隔林云气雨偏多。仙人骑鹤吹笙下，狂客题诗载酒过。日暮新凉动萧飒，娉婷翠袖欲如何。
和西湖竹枝词
作者：陈聚
朝代：元

茜红裙子柳黄衣，花间采莲人不知。唱歌荡桨过湖去，荷叶荷花风乱吹。
戏蕳草堂主人
作者：陈聚
朝代：元
体裁：七言绝句

嘉树萧森六月凉，上有凌霄百尺长。秋风莫剪青青叶，留取清阴覆草堂。
浣花馆
作者：陈聚
朝代：元
体裁：五言律诗

爱尔桃溪好，幽期不可分。山光晴挹翠，玉气煖为云。渔艇花间泊，樵歌竹外闻。思君赋招隐，惭愧北山文。
玉山中即景
作者：陈聚
朝代：元
体裁：七言绝句

杨柳丝丝一径斜，碧溪循绕野人家。东风二月春如海，开遍一山桃杏花。
判惑歌
作者：陈致虚
朝代：元
体裁：古风

上阳子，号观吾，闻道迟，四十衡阳始遇师。从来不信长生说，一得师言便释疑。才低头，摸鼻孔，方信神仙有真种。乃觉从来万事非，不道这般真骨董。大奥妙，妙在常有观其窍。此窍分明在眼前，下士闻之即大笑。我得来，不敢秘，欲对知音论同异。近来世上几个人，空自说天又说地。诸旁门，是邪径，翠虚吟中备举尽。除却先天一点真，分别多端总非正。大道易，不堪论，只将窍妙定乾坤。奈缘失却中心路，傍指三千六百门。有类息，有闭息，于中错指也无迹。或炼三黄及四神，或炼五金并八石。要半夏，要茯朮，搜尽药中草与木。几多因此促其生，人参常有杀人毒。纯阳道，张尚书，服药失明神气枯。不知还丹本无质，翻饵金石何太愚。欲调息，坐观鼻，似春沼鱼百虫蛰。其妙无穷在甚处，到老无成何所益。捉一处，存金光，认是金丹也不妨。自己故知行不得，但见此术教他始。体天地，望日月，二气吸归元牝穴。按摩伸屈恣吐吞，朝暮嘘呵复咽津。以土圭，定时刻，将谓似是而非实。会教自性有通时，且须观想以意识。动尾闾，撼夹脊，吞他稠唾及精溺。一生受用大阳丹，专采女人天癸吃。炼秋石，聚小便，溺便多处是他缘。便把此方为枕宝，若无财贿不相传。入淫房，大懊恼，俟候精行专补脑。如斯谬戾要长生，七祖九元难作保。食秽恶，吸乳溲，试看两脸曾红否。更将男女相会合，吞他精血作丹头。惜性命，全元气，一吸玉户中精水。老来毫末也无功，却怨寿光黄谷子。顶门响，腹中鸣，此即龙吟虎啸声。熊伸鸟引空劳力，龟缩鹤舒何足徵。保命诀，用灵柯，阴阳二丹转太讹。存缩吸抽闲五事，如今此术不胜多。传达磨，说归空，观物知胎语不同。生死定年次日月，临时更定五心中。八段锦，十号颂，都在无名指上用。蓦地浮云遮日月，大限到来宜稳重。度天魔，阴魔绝，又号天关搬弄法。甲子中宵见子时，运气七抽放在舌。指天竺，胎息经，谓能处世与留形。不知古德无多语，但要人从正路行。恣饮酒，却持斋，戒断烟火不烧柴。前生不布种口禄，却向此生空打睚。顽打坐，只无为，守个空屋旧藩篱。早晚不充衣又冷，这般受苦早回思。持数珠，专念佛，见他荤酒欲呕逆。一心只要向西方，管甚东兮与南北。多作法，遍祈祷，有时看经直到老。贪嗔爱欲不能离，安得此生延寿考。见行者，切莫用，积取方来业债重。若遇真师急拜投，或者一年便射中。未闻者，不须传，多少旁门乱性天。若要元中端的处，唯当熟记悟真篇。行脚辈，号禅和，大机大用口头过。只争胜负闲言语，不向台山勘老婆。禅僧家，弃须发，佛将此相令人察。或行或队不低头，见性用心无几衲。明眼人，见性者，升堂故将佛祖骂。棒喝指头机最深，如今把作寻常话。聪明的，谈性理，横言强辨唯他是。性与天道有谁明，颜子坐忘曾子唯。读大学，讲中庸，不偏不倚朱文公。正心诚意求章句，诚意元非章句中。顶七星，明正一，元牝之门那个识。五千馀言道德经，止得一兮万事毕。居山林，称道士，不知丈夫是何事。金丹名也不曾闻，况要教他明生死。云中客，号全真，却为朝昏且救身。祖师留下刀圭说，知者如今有几人。王阳子，指迷歌，此道分明事不多。但愿人人都解悟，奈缘福薄执迷何。浮生事，水上波，身已得，莫虚过。有缘遭遇明师指，谁谓无由上大罗。
三天洞二首·其一
作者：陈良弼
朝代：元
体裁：五言律诗

日落僧归寺，云深鸟护巢。暗泉通殿角，清梵出林梢。晚栗初开罅，寒梨未拆包。前山秋色近，犹隔两三坳。
小楼春雨
作者：陈良弼
朝代：元
体裁：七言绝句

无奈春来雨未休，杏腮红瘦柳眉愁。东风不管人憔悴，尽日吹寒上小楼。
游三天洞
作者：陈良弼
朝代：元
体裁：五言律诗

混沌知谁凿，虚明夜不关。雨晴松子落，洞湿土花斑。泉洗金沙净，云封白石閒。空山千古在，龙去几时还。
赠戴竹林
作者：陈良弼
朝代：元

玉井峰前种紫芝，日偕君子话襟期。身閒赢得心如水，岁晚宁辞鬓似丝。架满琴书鸣夜烛，庭森荆桂丽春晖。芹羹鲫脍葡萄酒，每向良朋一解颐。
题潭州李安抚祠堂
作者：陈良弼
朝代：元
体裁：七言律诗

一木能支大厦倾，忍闻垓下楚歌声。要令阖室忠王事，肯使降书入帝城。科目有人名不朽，祠堂画像面如生。势危大节方能见，千载流芳在史评。
中吕·山坡羊
作者：陈草庵
朝代：元

伏低伏弱，装呆装落，是非犹自来着莫。任从他，待如何？天公尚有妨农过，蚕怕雨寒苗怕火。阴，也是错；晴，也是错。身无所干，心无所患，一生不到风波岸。禄休干，贵休攀，功名纵得皆虚幻，浮世落花空过眼。官，也梦间；私，也梦间。林泉高攀，虀盐贫过，官囚身虑皆参破。富如何？贵如何？闲中自有闲中乐，天地一壶宽又阔！东，也在我；西，也在我。青霄有路，黄金无数，劝君万事从宽恕。富之余，贵也余，望将后代儿孙护，富贵不依公道取。儿，也受苦；孙，也受苦。繁华般弄，豪杰陪奉，一杯未尽笙歌送。恰成功，早无踪，似昨宵一枕南柯梦，人世枉将花月宠。春，也是空；秋，也是空。有钱有物，无忧无虑，赏心乐事休辜负。百年虚，七旬疏，饶君更比石崇富，合眼一朝天数足。金，也换主；银，也换主。风波实怕，唇舌休挂，鹤长凫短天生下。劝渔家，共樵家，从今莫讲贤愚话，得道多助失道寡。贤，也在他；愚，也在他。阴随阴报，阳随阳报，不以其道成家道。枉劬劳，不坚牢，钱财人口皆凶兆，一旦祸生福怎消？人，也散了；财，也散了。须教人倦，须教人怨，临危不与人方便。吃腥膻，着新鲜，一朝报应天公变，行止不依他在先。饥，也怨天；寒，也怨天。休争闲气，休生不义，终身孝悌心休退。去他疑，俺人非，得官休倚官之势，家富莫骄贫莫耻。天，也顺你；人，也顺你。官资新受，功名将就，折腰为在儿曹彀。赋归休，便抽头，黄花恰正开时候，篱下自教巾漉酒。功，也罢手；名，也罢手。三闾当日，一身辞世，此心倒大无萦系。氵屈其泥，啜其醨，何须自苦风波际，泉下子房和范蠡。清，也笑你；醒，也笑你。争奈聪慧，争夸手艺，乾坤一浑清浊气。察其实，不能知，时间难辨鱼龙辈，只到禹门三月里。龙，也认得；鱼，也认得。生涯虽旧，衣食足够，区区自要寻生受。一身忧，一心愁，身心常在他人彀，天道若能随分守。身，也自由；心，也自由。天于人乐，天于人祸，不知此个心何苦？叹萧何，反调唆，未央宫罹惹韩侯过，千古史书难改抹。成，也是他；败，也是他。晨鸡初叫，昏鸦争噪，那个不去红尘闹？路迢遥，水迢迢，功名尽在长安道，今日少年明日老。山，依旧好；人，憔悴了。愁眉紧皱，仙方可救，刘伶对面亲传授。满怀忧，一时愁，锦封未拆香先透，物换不如人世有。朝，也媚酒；昏，也媚酒。风流人坐，玻璃盏大，采莲学舞新曲破。饮时歌，醉时魔，眼前多少秋毫末，人世是非将就我。高，也亦可；低，也亦可。新修宅院，多开门面，要图久远儿孙佃。恣专权，横堆钱，更临危不与人方便，一日过深业贯满。天，也降愆；人，也做冤。江山如画，茅檐低厦，妇蚕缫、婢织红、奴耕稼。务桑麻，捕鱼虾，渔樵见了无别话，三国鼎分牛继马。兴，休羡他；亡，休羡他。风波时候，休教遥受，少年场上堪驰骤。酒盈瓯，锦缠头，休令人老花残候，花退落红人皓首。花，也自羞；人，也自羞。渊明图醉，陈抟贪睡，此时人不解当时意。志相违，事难随，不由他醉了齁睡，今日世途非向日。贤，谁问你？愚，谁问你？花开花谢，灯明灯灭，百年梦觉庄周蝶。兴时节，快活些，明朝绿鬓添霜雪，石氏邓通今谩说。人，不见也；钱，不见也。尧民堪讶，朱陈婚嫁，柴门斜搭葫芦架。沸池蛙，噪林鸦，牧笛声里牛羊下，茅舍竹篱三两家。民，田种多；官，差税寡。红尘千丈，风波一样，利名人一似风魔障。恰余杭，又敦煌，云南蜀海黄茅瘴，暮宿晓行一世妆。钱，金数两；名，纸半张。尘心撇下，虚名不挂，种园桑枣团茅厦。笑喧哗，醉麻查，闷来闲访渔樵话，高卧绿阴清昧雅。载，三径花；看，一段瓜。
中吕·山坡羊
作者：陈草庵
朝代：元

伏低伏弱，装呆装落，是非犹自来着莫。
任从他，待如何？天公尚有妨农过，蚕怕雨寒苗怕火。
阴，也是错；晴，也是错。
身无所干，心无所患，一生不到风波岸。
禄休干，贵休攀，功名纵得皆虚幻，浮世落花空过眼。
官，也梦间；私，也梦间。
林泉高攀，齑盐贫过，官囚身虑皆参破。
富如何？贵如何？闲中自有闲中乐，天地一壶宽又阔！东，也在我；西，也在我。
青霄有路，黄金无数，劝君万事从宽恕。
富之余，贵也余，望将后代儿孙护，富贵不依公道取。
儿，也受苦；孙，也受苦。
繁华般弄，豪杰陪奉，一杯未尽笙歌送。
恰成功，早无踪，似昨宵一枕南柯梦，人世枉将花月宠。
春，也是空；秋，也是空。
有钱有物，无忧无虑，赏心乐事休辜负。
百年虚，七旬疏，饶君更比石崇富，合眼一朝天数足。
金，也换主；银，也换主。
风波实怕，唇舌休挂，鹤长凫短天生下。
劝渔家，共樵家，从今莫讲贤愚话，得道多助失道寡。
贤，也在他；愚，也在他。
阴随阴报，阳随阳报，不以其道成家道。
枉劬劳，不坚牢，钱财人口皆凶兆，一旦祸生福怎消？人，也散了；财，也散了。
须教人倦，须教人怨，临危不与人方便。
吃腥膻，着新鲜，一朝报应天公变，行止不依他在先。
饥，也怨天；寒，也怨天。
休争闲气，休生不义，终身孝悌心休退。
去他疑，俺人非，得官休倚官之势，家富莫骄贫莫耻。
天，也顺你；人，也顺你。
官资新受，功名将就，折腰为在儿曹彀。
赋归休，便抽头，黄花恰正开时候，篱下自教巾漉酒。
功，也罢手；名，也罢手。
三闾当日，一身辞世，此心倒大无萦系。
氵屈其泥，啜其ㄤ，何须自苦风波际，泉下子房和范蠡。
清，也笑你；醒，也笑你。
争夸聪慧，争夸手艺，乾坤一浑清浊气。
察其实，不能知，时间难辨鱼龙辈，只到禹门三月里。
龙，也认得；鱼，也认得。
生涯虽旧，衣食足够，区区自要寻生受。
一身忧，一心愁，身心常在他人彀，天道若能随分守。
身，也自由；心，也自由。
天于人乐，天于人祸，不知此个心何若？叹萧何，反调唆，未央宫罹惹韩侯过，千古史书难改抹。
成，也是他；败，也是他。
晨鸡初叫，昏鸦争噪，那个不去红尘闹？路迢遥，水迢迢，功名尽在长安道，今日少年明日老。
山，依旧好；人，憔悴了。
愁眉紧皱，仙方可救，刘伶对面亲传授。
满怀忧，一时愁，锦封未拆香先透，物换不如人世有。
朝，也媚酒；昏，也媚酒。
风流人坐，玻璃盏大，采莲学舞新曲破。
饮时歌，醉时魔，眼前多少秋毫末，人世是非将就我。
高，也亦可；低，也亦可。
新修宅院，多开门面，要图久远儿孙佃。
恣专权，横堆钱，更临危不与人方便，一日过深业贯满。
天，也降愆；人，也做冤。
江山如画，茅檐低厦，妇蚕缫、婢织红、奴耕稼。
务桑麻，捕鱼虾，渔樵见了无别话，三国鼎分牛继马。
兴，休羡他；亡，休羡他。
风波时候，休教遥受，少年场上堪驰聚。
酒盈瓯，锦缠头，休令人老花残候，花退落红人皓首。
花，也自羞；人，也自羞。
渊明图醉，陈抟贪睡，此时人不解当时意。
志相违，事难随，不由他醉了ぴ睡，今日世途非向日。
贤，谁问你？愚，谁问你？花开花谢，灯明灯灭，百年梦觉庄周蝶。
兴时节，快活些，明朝绿鬓添霜雪，石氏邓通今谩说。
人，不见也；钱，不见也。
尧民堪讶，朱陈婚嫁，柴门斜塔葫芦架。
沸池蛙，噪林鸦，牧笛声里牛羊下，茅舍竹篱三两家。
民，田种多；官，差税寡。
红尘千丈，风波一样，利名人一似风魔障。
恰余杭，又敦煌，云南蜀海黄茅瘴，暮宿晓行一世妆。
钱，金数两；名，纸半张。
尘心撇下，虚名不挂，种园桑枣团茅厦。
笑喧哗，醉麻查，闷来闲访渔樵话，高卧绿阴清味雅。
栽，三径花；看，一段瓜。
中吕·山坡羊
作者：陈草庵
朝代：元

伏低伏弱，装呆装落，是非犹自来着莫。
任从他，待如何？天公尚有妨农过，蚕怕雨寒苗怕火。
阴，也是错；晴，也是错。
身无所干，心无所患，一生不到风波岸。
禄休干，贵休攀，功名纵得皆虚幻，浮世落花空过眼。
官，也梦间；私，也梦间。
林泉高攀，齑盐贫过，官囚身虑皆参破。
富如何？贵如何？闲中自有闲中乐，天地一壶宽又阔！东，也在我；西，也在我。
青霄有路，黄金无数，劝君万事从宽恕。
富之余，贵也余，望将后代儿孙护，富贵不依公道取。
儿，也受苦；孙，也受苦。
繁华般弄，豪杰陪奉，一杯未尽笙歌送。
恰成功，早无踪，似昨宵一枕南柯梦，人世枉将花月宠。
春，也是空；秋，也是空。
有钱有物，无忧无虑，赏心乐事休辜负。
百年虚，七旬疏，饶君更比石崇富，合眼一朝天数足。
金，也换主；银，也换主。
风波实怕，唇舌休挂，鹤长凫短天生下。
劝渔家，共樵家，从今莫讲贤愚话，得道多助失道寡。
贤，也在他；愚，也在他。
阴随阴报，阳随阳报，不以其道成家道。
枉劬劳，不坚牢，钱财人口皆凶兆，一旦祸生福怎消？人，也散了；财，也散了。
须教人倦，须教人怨，临危不与人方便。
吃腥膻，着新鲜，一朝报应天公变，行止不依他在先。
饥，也怨天；寒，也怨天。
休争闲气，休生不义，终身孝悌心休退。
去他疑，俺人非，得官休倚官之势，家富莫骄贫莫耻。
天，也顺你；人，也顺你。
官资新受，功名将就，折腰为在儿曹彀。
赋归休，便抽头，黄花恰正开时候，篱下自教巾漉酒。
功，也罢手；名，也罢手。
三闾当日，一身辞世，此心倒大无萦系。
氵屈其泥，啜其ㄤ，何须自苦风波际，泉下子房和范蠡。
清，也笑你；醒，也笑你。
争夸聪慧，争夸手艺，干坤一浑清浊气。
察其实，不能知，时间难辨鱼龙辈，只到禹门三月里。
龙，也认得；鱼，也认得。
生涯虽旧，衣食足够，区区自要寻生受。
一身忧，一心愁，身心常在他人彀，天道若能随分守。
身，也自由；心，也自由。
天于人乐，天于人祸，不知此个心何若？叹萧何，反调唆，未央宫罹惹韩侯过，千古史书难改抹。
成，也是他；败，也是他。
晨鸡初叫，昏鸦争噪，那个不去红尘闹？路迢遥，水迢迢，功名尽在长安道，今日少年明日老。
山，依旧好；人，憔悴了。
愁眉紧皱，仙方可救，刘伶对面亲传授。
满怀忧，一时愁，锦封未拆香先透，物换不如人世有。
朝，也媚酒；昏，也媚酒。
风流人坐，玻璃盏大，采莲学舞新曲破。
饮时歌，醉时魔，眼前多少秋毫末，人世是非将就我。
高，也亦可；低，也亦可。
新修宅院，多开门面，要图久远儿孙佃。
恣专权，横堆钱，更临危不与人方便，一日过深业贯满。
天，也降愆；人，也做冤。
江山如画，茅檐低厦，妇蚕缫、婢织红、奴耕稼。
务桑麻，捕鱼虾，渔樵见了无别话，三国鼎分牛继马。
兴，休羡他；亡，休羡他。
风波时候，休教遥受，少年场上堪驰聚。
酒盈瓯，锦缠头，休令人老花残候，花退落红人皓首。
花，也自羞；人，也自羞。
渊明图醉，陈抟贪睡，此时人不解当时意。
志相违，事难随，不由他醉了ぴ睡，今日世途非向日。
贤，谁问你？愚，谁问你？花开花谢，灯明灯灭，百年梦觉庄周蝶。
兴时节，快活些，明朝绿鬓添霜雪，石氏邓通今谩说。
人，不见也；钱，不见也。
尧民堪讶，朱陈婚嫁，柴门斜塔葫芦架。
沸池蛙，噪林鸦，牧笛声里牛羊下，茅舍竹篱三两家。
民，田种多；官，差税寡。
红尘千丈，风波一样，利名人一似风魔障。
恰余杭，又敦煌，云南蜀海黄茅瘴，暮宿晓行一世妆。
钱，金数两；名，纸半张。
尘心撇下，虚名不挂，种园桑枣团茅厦。
笑喧哗，醉麻查，闷来闲访渔樵话，高卧绿阴清味雅。
栽，三径花；看，一段瓜。
中吕·山坡羊
作者：陈草庵
朝代：元
体裁：曲

伏低伏弱，装呆装落，是非犹自来着莫。任从他，待如何？天公尚有妨农过，蚕怕雨寒苗怕火。阴，也是错；晴，也是错。
身无所干，心无所患，一生不到风波岸。禄休干，贵休攀，功名纵得皆虚幻，浮世落花空过眼。官，也梦间；私，也梦间。
林泉高攀，齑盐贫过，官囚身虑皆参破。富如何？贵如何？闲中自有闲中乐，天地一壶宽又阔！东，也在我；西，也在我。
青霄有路，黄金无数，劝君万事从宽恕。富之馀，贵也馀，望将后代儿孙护，富贵不依公道取。儿，也受苦；孙，也受苦。
繁华般弄，豪杰陪奉，一杯未尽笙歌送。恰成功，早无踪，似昨宵一枕南柯梦，人世枉将花月宠。春，也是空；秋，也是空。
有钱有物，无忧无虑，赏心乐事休辜负。百年虚，七旬疏，饶君更比石崇富，合眼一朝天数足。金，也换主；银，也换主。
风波实怕，唇舌休挂，鹤长凫短天生下。劝渔家，共樵家，从今莫讲贤愚话，得道多助失道寡。贤，也在他；愚，也在他。
阴随阴报，阳随阳报，不以其道成家道。枉劬劳，不坚牢，钱财人口皆凶兆，一旦祸生福怎消？人，也散了；财，也散了。
须教人倦，须教人怨，临危不与人方便。吃腥膻，着新鲜，一朝报应天公变，行止不依他在先。饥，也怨天；寒，也怨天。
休争闲气，休生不义，终身孝悌心休退。去他疑，掩人非，得官休倚官之势，家富莫骄贫莫耻。天，也顺你；人，也顺你。
官资新受，功名将就，折腰为在儿曹彀。赋归休，便抽头，黄花恰正开时候，篱下自教巾漉酒。功，也罢手；名，也罢手。
三闾当日，一身辞世，此心倒大无萦系。淈其泥，啜其醨，何须自苦风波际，泉下子房和范蠡。清，也笑你；醒，也笑你。
争奈聪慧，争夸手艺，乾坤一浑清浊气。察其实，不能知，时间难辨鱼龙辈，只到禹门三月里。龙，也认得；鱼，也认得。
生涯虽旧，衣食足够，区区自要寻生爱。一身忧，一心愁，身心常在他人彀，天道若能随分守。身，也自由；心，也自由。
天于人乐，天于人祸，不知此个心何苦？叹萧何，反调唆，未央宫罹惹韩侯过，千古史书难改抹。成，也是他；败，也是他。
晨鸡初叫，昏鸦争噪，那个不去红尘闹？路遥遥，水迢迢，功名尽在长安道，今日少年明日老。山，依旧好；人，憔悴了。
愁眉紧皱，仙方可救，刘伶对面亲传授。满怀忧，一时愁，锦封未拆香先透，物换不如人世有。朝，也媚酒；昏，也媚酒。
风流人坐，玻璃盏大，采莲学舞新曲破。饮时歌，醉时魔，眼前多少秋毫末，人世是非将就我。高，也亦可；低，也亦可。
新修宅院，多开门面，要图久远儿孙佃。恣专权，横堆钱，更临危不与人方便，一日过深业贯满。天，也降愆；人，也做冤。
江山如画，茅檐低厦，妇蚕缫、婢织红、奴耕稼。务桑麻，捕鱼虾，渔樵见了无别话，三国鼎分牛继马。兴，休羡他；亡，休羡他。
风波时候，休教遥受，少年场上堪驰骤。酒盈瓯，锦缠头，休令人老花残候，花退落红人皓首。花，也自羞；人，也自羞。
渊明图醉，陈抟贪睡，此时人不解当时意。志相违，事难随，不由他醉了齁睡，今日世途非向日。贤，谁问你？愚，谁问你？
花开花谢，灯明灯灭，百年梦觉庄周蝶。兴时节，快活些，明朝绿鬓添霜雪，石氏邓通今谩说。人，不见也；钱，不见也。
尧民堪讶，朱陈婚嫁，柴门斜搭葫芦架。沸池蛙，噪林鸦，牧笛声里牛羊下，茅舍竹篱三两家。民，田种多；官，差税寡。
红尘千丈，风波一样，利名人一似风魔障。恰馀杭，又敦煌，云南蜀海黄茅瘴，暮宿晓行一世妆。钱，金数两；名，纸半张。
尘心撇下，虚名不挂，种园桑枣团茅厦。笑喧哗，醉麻查，闷来闲访渔樵话，高卧绿阴清昧雅。载，三径花；看，一段瓜。
中吕·山坡羊·叹世（二首）【其一】
作者：陈草庵
朝代：元
体裁：曲

【其一】
晨鸡初叫，昏鸦争噪。那个不去红尘闹？路遥遥，水迢迢，功名尽在长安道。今日少年明日老。山，依旧好；人，憔悴了。
中吕·山坡羊·叹世（二首）【其二】
作者：陈草庵
朝代：元
体裁：曲

【其二】
江山如画，茅檐低凹。妻蚕女织儿耕稼。务桑麻，捕鱼虾，渔樵见了无别话。三国鼎分牛继马。兴，也任他；亡，也任他。
山坡羊·伏低伏弱
作者：陈草庵
朝代：元

伏低伏弱，装呆装落，是非犹自来着莫。任从他，待如何，天公尚有妨农过，蚕怕雨寒苗怕火。阴，也是错；晴，也是错。
山坡羊·愁眉紧皱
作者：陈草庵
朝代：元

愁眉紧皱，仙方可救，刘伶对面亲传授。满怀忧，一时愁，锦封未拆香先透，物换不如人世有。朝，也媚酒；昏，也媚酒。
山坡羊·晨鸡初叫
作者：陈草庵
朝代：元
体裁：曲

晨鸡初叫，昏鸦争噪。那个不去红尘闹？路迢迢，水迢迢，功名尽在长安道。今日少年明日老。山，依旧好；人，憔悴了。
山坡羊·江山如画
作者：陈草庵
朝代：元

江山如画，茅檐低厦，妇蚕缫婢织红奴耕稼。务桑麻，捕鱼虾。渔樵见了无别话，三国鼎分牛继马。兴，休羡他。亡，休羡他。
次十四夜望月值雨·其二
作者：陈谟
朝代：元
体裁：七言绝句

曾共仙人萼绿华，云中手弄金背蟆。嫦娥偏爱清尘雨，徐舞霓裳下汉槎。
焦矶寺
作者：陈谟
朝代：元
体裁：七言绝句

过尽三山见翠屏，金银梵刹接青冥。江心磻石何年化，亦恐飞来是落星。
甲辰九日游兴国灵山寺简同游
作者：陈谟
朝代：元
体裁：古风

车马烂辉光，登临向上方。攒云众峰直，引路万松苍。涧底蒲茸白，篱根栗叶黄。爽犹宜羽扇，晴复丽罗裳。缥缈云关峻，岩峣石径长。杂花明乱草，好鸟隔幽篁。渐近精蓝域，俄闻洞水香。栋梁何崒崒，金碧极煌煌。崖裂狮初啸，峦回象欲狂。鲤鱼新上水，灵鼠旧依仓。石笋何年长，池莲此日荒。铁船归瀚海，方竹压潇湘。瀑散晴空雨，林含伏日霜。行云走神女，卧钵隐龙王。一纪长离乱，丛林半在亡。如何超劫劫，独此见堂堂。喜挹清河彦，兼承入幕郎。风流同茂宰，啸咏及重阳。杯紫浮萸烈，瓶虚插桂芳。高僧惯宾客，才子盛文章。壁怪前题漫，游疑后日忘。少陵多秀句，偏在赞公房。
观澜歌
作者：陈谟
朝代：元
体裁：古风

浠之水兮泓以洸。不淟淟以漓入兮，不腾腾而濞张。其声沨沨兮，其肆以洋。有美人兮亭之皋。服且食兮咏以陶。始涵渟俄湁潗兮，噫气怒而相遭。文沄沄兮又��。锦机错理兮象纬飞奔。忽鱼龙兮，轩举乱藻荇与行云。荡日月兮弗支，送凫鹥兮在亹。吾虽弗及观海兮，吾既得夫委与源。准千涛于一波兮，又孰弱夫湍而壮澜。怀先人之不可见兮，临长流而永叹。曰盈科与成章兮，佩明训以乾乾。吁嗟乎美哉洋洋兮，永矢而弗谖。
题谢令尹朝京得意图
作者：陈谟
朝代：元
体裁：古风

绯衣皂帽朝天客，如龙骏马桃花色。垂鞭缓辔曲江头，赏遍咸阳二三月。乱来奴隶皆轻肥，使我复忆开元时。画图忽见惊相问，不是知章定牧之。
魏仲远竹深轩
作者：陈谟
朝代：元
体裁：五言排律

竹近疑居僻，林深觉路赊。扑帘苍雪坠，排户碧云遮。雨过琅玕润，风翻翡翠斜。秋深喧鸟雀，月色动龙蛇。每挂仙人杖，频留逸士车。主人今不见，令我起长嗟。
游练水
作者：陈达观
朝代：元
体裁：七言律诗

萧萧落木旧江山，渺渺西风上水船。短棹远冲秋色里，孤峰高耸夕阳边。黄芦叶响双溪雨，白稻花香两岸田。满目客愁吟不得，片帆今夜是祁川。
句
作者：陈遂
朝代：元

古来何物不成土，死后惟诗可胜金。山岂忍埋成器玉，月空自照少年魂。
句
作者：陈遂
朝代：元

蓑笠五湖荣佩印，桑麻数亩胜封侯。
廉相泉园
作者：陈邃
朝代：元
体裁：七言绝句

乱朵繁茎次第花，牡丹全盛动京华。红云一片春风好，便是山中宰相家。
乞巧
作者：陈野云
朝代：元
体裁：七言律诗

天孙劳指苦无穷，何事佳人乞更工。一气返纯大巧拙，七襄无叹小东空。竹窗欲瞑疏疏雨，葛袖惊秋淡淡风。写罢微吟斟老瓦，淘淘不识是洪濛。
元夜观灯
作者：陈野云
朝代：元
体裁：七言律诗

东风初软上元时，綵结鳌山斗巧巍。万国山河圆月影，九街灯火驻春辉。钧天梦绕朱楼杳，堕珥香消翠辇归。谁洗纷华天下眼，复观纯素访稀韦。
冬日新晴郊行
作者：陈野云
朝代：元
体裁：七言律诗

半月痴云拥晦冥，今朝云捲见山城。雪消篱落动春意，蜜为梅花出晚晴。野径多岐随马去，乱鸦落处偶诗成。相逢茅屋何年老，羊栗灰前太古情。
冬至
作者：陈野云
朝代：元
体裁：七言律诗

今日平分一半冬，一阳初长阴六穷。剥翻硕果萌坤底，复见天根生震宫。君子道如元酒淡，野翁心与太初同。窗前意思梅枝好，莫折梅枝共养蒙。
友人同旅宿
作者：陈野云
朝代：元
体裁：五言律诗

偶作西州客，同听秋夜蛩。月窥孤榻梦，风约半城钟。炊店催晨火，邻家尚宿舂。隔旬归旧隐，日出睡从容。
宴芳园
作者：陈野云
朝代：元
体裁：五言律诗

烟景媚芳园，芳园更媚晴。鹤隈孤竹立，鹿载落花行。鼓吹春心荡，檐丝淑气平。好天入良夜，春在月华明。
山寺避暑
作者：陈野云
朝代：元
体裁：五言律诗

孤刹远林外，投分半日凉。磬声缘曲坞，塔影避斜阳。花石禅房净，茶瓜客意长。翻思十年梦，挥污度羊肠。
山庵四景·其一
作者：陈野云
朝代：元
体裁：七言绝句

窗压松阴日满山，鹊声和影过窗间。落花风定游丝坠，一缕直寻香篆闲。
山庵四景·其三
作者：陈野云
朝代：元
体裁：七言绝句

秋宇新凉多在山，清凉应不是人间。桂花满地虫声细，人共一庵风月闲。
山庵四景·其二
作者：陈野云
朝代：元
体裁：七言绝句

挂杖敲云深入山，枕琴时卧白云间。偶然浣药逢翁钓，坐失榆阴相伴闲。
山庵四景·其四
作者：陈野云
朝代：元
体裁：七言绝句

南窗精舍北窗山，对面梅花冰雪间。开到梅花春色早，四时忙迫境常闲。
幽境
作者：陈野云
朝代：元
体裁：七言绝句

琅玕十万拥华屋，门外寒泉曲曲绿。白鹤未归山更幽，划然谷应敲棋局。
幽居
作者：陈野云
朝代：元
体裁：五言律诗

绕屋竹无数，开门山有馀。纵游随境去，观妙燕尸居。䁱汲先分鹤，晨炊待送鱼。归来彭泽令，兴味恐相如。
择选官图
作者：陈野云
朝代：元
体裁：古风

都尉能官烂羊胃，将军大诰不易醉。功名自古幻儿嬉，一掷三公亦塞意。
斋居
作者：陈野云
朝代：元
体裁：七言律诗

方丈虚斋目廓寥，竹窗苧袖两潇潇。门闲白昼蛛丝度，风定绿阴禽语娇。枥可天全成长物，春涵帝力不知尧。偶然点易便多事，滴露研朱损药苗。
无笋
作者：陈野云
朝代：元
体裁：七言绝句

暖透苔痕三径深，竹根稚子竟潜身。疏林自要添风月，岂是云山不受春。
晓行别客
作者：陈野云
朝代：元
体裁：五言律诗

倚凉度晨岭，浥露逐麋群。松滥半身雨，山怀两腋云。一蝉秋意足，匹马客程分。总是江南路，逢梅不寄君。
梅花
作者：陈野云
朝代：元
体裁：七言律诗

暖透仁根太极枝，枝南枝北景催诗。千林万壑雪深处，两蕊三花春到时。皎皎不知清作圣，棱棱无复瘦如斯。臞仙相对花应笑，总是三生姑射姿。
梦觉
作者：陈野云
朝代：元
体裁：七言绝句

午梦将身随华云，敲云欲访卧云人。觉来偶识东风面，送我飞花一片春。
楼中
作者：陈野云
朝代：元
体裁：五言律诗

心为高明喜，新秋入远睋。断崖云气合，古树雨声多。万事成真率，一杯还太和。客来论得句，客去自高歌。
登高
作者：陈野云
朝代：元
体裁：七言律诗

落叶沾衣两鬓飕，青鞋支滑上牛头。眼中吴楚几行雁，足下烟云万里秋。好景不随豪杰者，黄花宁带古今愁。清风两腋发高兴，欲呼双龙挟许舟。
登高晚归再饮
作者：陈野云
朝代：元
体裁：七言律诗

携客登高晚未休，振衣千仞鬓飕飕。平山落日送千古，破帽西风又一秋。处士生涯篱菊在，醉翁意绪水云悠。金樽未尽莼鲈美，明月随人到小楼。
秋晚独立
作者：陈野云
朝代：元
体裁：七言律诗

晚来无事倚溪门，拥地金黄落叶新。谷应大声鸣隔岸，月推山影压西邻。一川万古黄昏景，百岁几时光霁人。立到清寒十分处，却将一醉见天真。
秋江
作者：陈野云
朝代：元
体裁：五言律诗

江楼倚秋色，渺渺思无穷。今古三千里，悲欢几转蓬。雁分空水碧，蓼让晓枫红。莫负文章宴，幽灵借便风。
过深山三家村
作者：陈野云
朝代：元
体裁：五言律诗

入山随意去，探胜欲穷源。万树绿阴雨，三家黄犊村。藜羹有风月，井凑自乾坤。莫问佂徭事，桃花应断魂。
过祈山
作者：陈野云
朝代：元
体裁：七言律诗

衮衮牛头万岭春，桥虹欲访武夷君。青山野烧未藏石，碧岫无关祗住云。莲社肯从元亮酒，石门宜有谢公文。飞泉石茗伊蒲供，静看风憣何足云。
过龙门
作者：陈野云
朝代：元
体裁：五言律诗

龙门深更阻，悄悄路幽长。山擘两崖石，溪磻九曲肠。烟云先暮色，花木殿春光。夕照猿猱外，采山人正忙。
道院
作者：陈野云
朝代：元
体裁：五言绝句

瀑奔山自静，花落草留香。曳竹穿云去，采芝消日长。
遣兴
作者：陈野云
朝代：元
体裁：五言律诗

寂冉春将暮，无诗花鸟猜。月高山影缩，虹断雨声来。何者为佳士，逢时是隽才。海堂红满径，且共上歌台。
钓台怀古和韵
作者：陈野云
朝代：元
体裁：七言律诗

云合云从四七豪，冥鸿不受网罗交。委身若使侪冯邓，亢节何由到许巢。一足故人星宿迫，片心清圣水云交。钓台凛凛高千古，回首云台觅梦泡。
隐士
作者：陈野云
朝代：元
体裁：五言律诗

无复风云梦，长吟太古歌。草庐知事少，花坞得春多。散屐印芳绿，开樽驻少驼。北山谢逋客，惭不到盘何。
雨来
作者：陈野云
朝代：元
体裁：七言绝句

石燕山边急雨来，踏青人去马归嘶。东林风应西林响，云共落花争渡溪。
题石迹山佑圣宫
作者：陈野云
朝代：元
体裁：七言律诗

闲观石迹上崔嵬，石迹冷然澹碧苔。芳草乱云天上去，落花流水世间来。烟湫百尺丹砂井，雪岭千寻白玉台。供罢石泉风习习，乘风归去访蓬莱。
九日登高
作者：陈野仙
朝代：元

黄菊篱边已放花，摘来盈把泛流霞。振衣直上冈千仞，问酒须逢曲几车。囊里霜萸拚尽醉，坐间秋色转无涯。举头十数烟村外，绿绿溪流淘白沙。
宿乌石
作者：陈野仙
朝代：元

曲水环山望欲迷，沁心美月息春溪。仙翁炼药乘云去，云自高飞鸟自啼。
独坐
作者：陈野仙
朝代：元

桃红柳绿一年春，诗句清新自有神。闲坐榕阴无个事，不知谁是谪仙人。
登乌石
作者：陈野仙
朝代：元

优游云外山，缥缈翠微间。烟锁深松暗，花开春日闲。
题石梅
作者：陈野仙
朝代：元

瑰然片石长苔痕，谁种先天太极春。欲向花神问消息，疏枝无语自黄昏。
送人还毗陵
作者：陈钧
朝代：元
体裁：五言律诗

久客惊霜鬓，还家遂夙心。斗城春草合，剑井落花深。贺老能吴语，庄生变越吟。青山多落景，为我试登临。
题冲寂观
作者：陈钧
朝代：元
体裁：七言律诗

琴声邀我鹤坛游，瘦马遥途得暂休。黄叶两鞋山径晚，白云一枕石床秋。丹泉月静曾飞兔，怪树年深欲化牛。忽忆波心长啸客，凌波不假碧莲舟。
题通真观
作者：陈钧
朝代：元
体裁：五言律诗

万木锁幽寂，窗虚夜气清。松风醒酒病，蕉雨应棋声。老子来分榻，山人劝避名。避名何处去，烟浪五湖生。
丁酉八月十二夜武陵对月是日省除青田主簿
作者：陈镒
朝代：元

明月相将满，照人归兴长。清光疑不夜，孤影在他乡。剩把芳醪酌，从无锦瑟张。桂花偏有意，兹夕送天香。
丁酉秋浙省除青田主簿戊戌三月再调松阳感愧有作
作者：陈镒
朝代：元

牢落乾坤一腐儒，却怜半世事诗书。广文方入中朝选，主簿重承外省除。长拟报恩忧力薄，更教佐邑愧才疏。踵门有客来相贺，旋买芳尊剪野蔬。
三岩
作者：陈镒
朝代：元

尘土寰中有底忙，禅扉咫尺自清凉。云深古洞苔生井，露冷疏林月满廊。紫玉丛开金色相，水晶檐动白毫光。凭谁捲取天潢雪，好把杨枝洒下方。
三月十三日同松阳诸友游东皋过逍遥宫分韵得草字
作者：陈镒
朝代：元

葛中野服偕诗老，步出东皋散怀抱。寻幽更到逍遥宫，坐我澄轩净如扫。山寒石窦云起迟，地迥松林鹤归早。何时重约黄冠师，直上灵岩拾瑶草。
三月十日游南明照心亭和旧题诗韵
作者：陈镒
朝代：元

曾题诗句在名山，感慨重来倚石阑。三十年馀僧自老，空留池水照心寒。